22. 10. 2018 08:01\nBANJALUKA - Najžešće nastupe u predizbornoj kampanji u Republici Srpskoj imali su opozicionari, ako je suditi po kaznama koje je Centralna izborna komisija BiH izrekla kandidatima na opštim izborima.\nIvanić: Ubijeđen sam u izbornu pobjedu\n07. 10. 2018 19:28\nBANJALUKA- Kandidat Saveza za pobjedu za srpskog člana Predsjedništva BiH Mladen Ivanić smatra da će danas biti praznik demokratije, te da je ubijeđen u izbornu pobjedu.\n05. 10. 2018 21:11\nFOČA - Nosilac liste koalicije NDP-NS-SNS-Sloboda u Izbornoj jedinici devet Zdravko Krsmanović ocijenio je sa završnog mitinga u Foči da je izvjesna pobjeda kandidata Saveza za pobjedu (SzP) za predsjednika Srpske Vukote Govedarice i za srpskog člana Predsjedništva BiH Mladena Ivanića.\nSzP: Pozivamo i drugu stranu da otkaže skup\n03. 10. 2018 11:28\nBANJALUKA - Završni predizborni miting Saveza za pobjedu (SzP) koji je trebalo da bude održan u petak u Banjaluci biće otkazan.\n02. 10. 2018 21:55\nPRIJEDOR - Kandidat Saveza za Pobjedu (SzP) za predsjednika Republike Srpske Vukota Govedarica rekao je u Prijedoru da će ova koalicija otkazati predizborni skup u Banjaluci najavljen za petak, 5. oktobar.\n30. 09. 2018 21:46\nKOZARSKA DUBICA - Kandidat Saveza za pobjedu za srpskog člana Predsjedništva BiH Mladen Ivanić izjavio je večaras da je Savez zainteresovan za mirne izbore, te da građani 7. oktobra izađu i glasaju po svojoj volji.\n30. 09. 2018 17:02\nGovedarica u Ljubinju: Prioritet putna komunikacija preko Žegulje\n29. 09. 2018 19:06\nLJUBINJE - Kandidat Saveza za pobjedu za predsjednika Republike Srpske Vukota Govedarica rekao je danas u Ljubinju da je prioritet riješiti putnu komunikciju između ovog hercegovačkog mjesta i Stoca preko prevoja Žegulje, poboljšati privredni ambijent i otvoriti projekte u vezi sa solarnom energijom.\n27. 09. 2018 19:34\n24. 09. 2018 21:22\nBANJALUKA - Kandidat SzP-a za predsjednika Republike Srpske Vukota Govedarica rekao je večeras da će aktuelna vlast na predstojećim izborima biti poražena olovkom.\nIvanić: Građani podrškom SzP-u biraju ekonomsku obnovu i investicije\n21. 09. 2018 22:18\nSREBRENICA - Kandidat SzP-a za člana Predsjedništva BiH iz Republike Srpske Mladen Ivanić rekao večeras na predizbornom skupu u Srebrenici da građani podrškom ovoj koaliciji biraju ekonomsku obnovu Srpske i nove investicije.\n18. 09. 2018 20:38\nBANJALUKA - Kandidat SzP za predsjednika Republike Srpske Vukota Govedarica poručio je večeras u banjalučkom naselju Starčevica da mu trebaju kvalitetni i obrazovani ljudi koji će raditi za dobrobit naroda u Srpskoj.\nGovedarica: Gledaću podjednako na svaki pedalj RS\n16. 09. 2018 22:15\nPALE - Kandidat Saveza za pobjedu (SzP) za predsjednika Republike Srpske Vukota Govedarica poručio je na Palama da će, ukoliko pobjedi na izborima, izražavati jedinstvo svih političkih partija i da će podjednako gledati na svaki pedalj Srpske.\n14. 09. 2018 21:19\nČAJNIČE - Kandidat SzP-a za predsjednika Republike Srpske Vukota Govedarica istakao je u Čajniču da lokalne zajednice u Srpskoj mogu živjeti od sopstvenih resursa i naglasio da buduća vlada treba da vodi računa podjednako o svim zajednicama.\n07. 09. 2018 21:55\nČELINAC - Kandidat Saveza za pobjedu /SzP/ za predsjednika Republike Srpske Vukota Govedarica rekao je da su predstojeći opšti izbori u BiH šansa koja se ne smije propustiti.


Rio Tinto: Nismo propagirali eksploataciju litijuma svojim spotom\nVesti Autor:N1 Beograd14. okt. 202112:43 > 12:4620 komentara\nGeneralna direktorka Rio Sava Exploration, ćerke firme Rio Tinta, Vesna Prodanović je reagovala na tekst objavljen na portalu N1 pod naslovom "UZUZ: Rio Tinto plaćenim reklamama propagira eksploataciju litijuma" i navela da je informacija iz teksta da je "kompanija Rio Tinto plaćenim reklamama na TV sa nacionalnim frekvencijama počela da propagira eksploataciju litijuma" neistinita.\n„Kompanija Rio Tinto nije propagirala eksploataciju litijuma svojim spotom već, kao društveno odgovorna kompanija, želi da svoju komunikaciju u vezi sa Projektom ‘Jadar’ učini jasnom, transparentnom i otvorenom u pogledu svih rizika i pogodnosti do kojih eventualno može doći u njegovoj realizaciji. Naša kompanija ima iskrene namere da čuje i sasluša stav šire javnosti. Naročito ističemo da kompanija Rio Tinto u svemu posluje u skladu sa pozitivnim propisima Republike Srbije, kao i standardima EU i da pažljivo i odgovorno preduzima sve radnje u okviru Projekta ‘Jadar'“, navodi se u demantiju dostavljenom redakciji N1.\nUZUZ: Rio Tinto plaćenim reklamama propagira eksploataciju litijuma\nTakođe je, dodaje se, neistinita informacija iz teksta da je „na taj način unapred obesmišljena bila kakva mogućnost istinskog odlučivanja građana o projektu ekspolatacije litijuma“ jer, kako se navodi, pogrešno ukazuje da kompanija Rio Tinto bilo šta obesmišljava.\n„Naprotiv, na ovaj način se uskraćuju građani i šira javnost da čuju drugu stranu priče o poslovanju kompanije Rio Tinto, kako bi dobili uravnoteženu i istinitu sliku o Projektu ‘Jadar’ i kompaniji. Takođe, predmetnom informacijom onemogućava se kompanija Rio Tinto da komunicira sa građanima Srbije, zbog čega štetu trpe i građani i kompanija“, navodi Rio Tinto i naglašava da kompanija posluje u skladu sa zakonima Republike Srbije.


Privrednici protiv da banke kontrolišu uplate - Bizlife.rs\nPrivrednici protiv da banke kontrolišu uplate\nPrivrednici u Srbiji ne slažu se sa najavom da od naredne godine poslovne banke kontrolišu da li preduzeća redovno uplaćuju poreze i doprinose na zarade i naglašavaju da su Srbiji neophodne poreske reforme.\nPredsednik Privredne komore Srbije Miloš Bugarin kazao je agenciji Beta da davanje ovlašćenja banakama da ne isplaćuju zarade ukoliko poslodavci ne uplate poreze i doprinose ne bi donelo veći napredak Srbiji.\nDirektor kompanije PKB Imes iz Beograda Rajko Latinović kazao je agenciji Beta, da država ne bi trebalo da svoju obavezu kontrole prebacuje na poslovne banke.\nLatinović je naglasio da će oni koji uredno izmiruju svoje obaveze i sve rade po propisu zbog preteranog opterećenje biti prinudjeni da se zatvaraju, a da će jačati oni koji izbegavaju propise.\nDirektor preduzeća Amiga iz Kraljeva Miroslav Tlačinac kazao je agenciji Beta da je predlog da banke kontrolišu uplatu poreza i doprinosa “najveća glupost” i da to treba da radi Poreska uprava Srbije.\nPrema njegovim rečima, sistem funkcionisanja inspekcijskih službi u Srbiji je razbijen, jer postoje razne kontrole i inspekcijske i policijske službe i ne zna se šta ko radi.


Daniel Craig mora na operaciju: Da li ćemo dobiti novog Bonda? - Azra Magazin\nDaniel Craig mora na operaciju: Da li ćemo dobiti novog Bonda?\n23/05/2019 - 21:18\nBritanski glumac Daniel Craig doživio je povredu noge tokom snimanja novog nastavka filma o Jamesu Bondu, a kako navode iz produkcije, glavni junak jedne od najpoznatijih filmskih franšiza uskoro bi trebao biti podvrgnut hirurškom zahvatu.\nPrema ranijim saznanjima, Craig je doživio veliku povredu koljena kada se tokom snimanja jedne akcione scene, okliznuo i pao na zemlju. Iako se u prvi mah nije činilo da se radi o ozbiljnoj povredi, Craig je nakon opsežnog pregleda hitno prevezen u bolnicu, gdje su ljekari nakon konzilija odlučili da je operacija jedino rješenje.\n-Danijel Craig će biti podvrgnut manjoj operaciji koljena, zbog povrede nastale tokom snimanja na Jamajci. Produkcija će nastaviti sa snimanjem dok će Craig dvije nedjelje provesti na rehabilitaciji, a datum izlaska filma ostaje i dalje isti, april 2020. godine- navodi se u zavničnom saopćenju objavljenom na Twitteru.\nJoš uvijek nije poznato da li će produkcija možda odlučiti pronaći zamjenu za Craigu, ukoliko se njegovo stanje nakon operacije ne bude popravilo.\nPrva dama SAD otkrila tajnu svog izgleda: ...\nFilm o životu Eltona Johna izazvao brojne ...


BMW predstavio novog moćnog dizelaša iz Serije 3 › Made-in-Germany.rs\nBMW predstavio novog moćnog dizelaša iz Serije 3\nNemački proizvođač luksuznih automobila BMW diskretno je obogatio ponudu svog najprodavanijeg benzinca M340i sa visokoperformansnom dizel verzijom M340d, koja se stilski ne razlikuje od svog uzora.\nKupcima će M340d biti ponuđen u varijanti limuzine i karavana, a kako navodi holandski magazin Auto Week, novi dizelaš će se prodavati samo u verziji sa xDrive pogonom na sva 4 točka.\nPrema istom izvoru, automobil ima 6-cilindarski 3.0-litarski turbo-dizel motor sa 340 KS i 700 Nm. Limuzina ubrzava od 0 do 100 km/h za 4,6 sekundi, a karavan za 4,8, dok je maksimalna brzina obe verzije elektronski ograničena na 250 km/h.\nFabrički deklarisana prosečna potrošnja ovog sedana se kreće između 5,3 i 5,7 litara na 100 km, a karavana između 5,4 i 5,8 litara.\nZvanična premijera novog BMW-a M340d najavljena je za naredni period, kada će započeti njegovo tržišno nadmetanje sa rivalskim pandanom, Audijem S4 TDI.\nOd MiG na 30/01/2020 / AKTUELNO / Ostavite komentar\nDa li će vožnja centrom grada od 30 km/h postati svetska norma?


Danas odluka: Hoće li za ulazak u BiH biti potreban negativan PCR test… – Dnevno\nDanas odluka: Hoće li za ulazak u BiH biti potreban negativan PCR test…\nKako saznajemo vijeće ministara Bosne i Hercegovine trebalo bi na sjednici koja je zakazana za danas, 26. maja 2021. godine, razmatrati izmjenu odluke o ulasku stranaca u Bosnu i Hercegovinu koja je posljednji put donijeta u septembru prošle godine zbog koronavirusa, potvrdio je ministar sigurnosti Bosne i Hercegovine.\nMinistar sigurnosti naveo je da je početkom maja 2021. godine uputio dopunu i izmjenu Odluke koju bi državni ministri trebali danas da razmotre.\nPrije svega, potrebno je naglasiti da je odlična stvar što državljani BiH prilikom putovanja iz dijaspore u BiH ne trebaju posjedovati negativan PCR ili antigen test. Isto tako, apelujemo na dopunu i izmjenu Odluke prema kojoj će svi državljani BiH kao i oni koji su bili prisiljeni uzeti strano državljanstvo a da su se pri tome ispisali iz državljanstva BiH, moći ulaziti u BiH bez PCR ili antigen testa.\nOvakve osobe ne predstavljaju zdravstvenu opasnost za BiH, s toga smo uvjereni da će se odluka izmjeniti i dopustiti ulaz u BiH, pored državljana BiH, Hrvatske, Srbije i Crne Gore bez PCR testa i za one koji su bili prisiljeni preuzeti drugo državljanstvo radi boljeg života a pri tome, odreći se BH državljanstva jer je to uslov za dobivanje stranog državljanstva.\nAustrija: Obavezno nošenje maski ukida se 10. juna 2021. godine\nDečko me je VARAO s dve devojke, oprostila sam mu, a onda me je zbog treće ostavio iz ŠOKANTNOG razloga


Porše nagrađuje radnike sa po 8.200 eura › Made-in-Germany.rs\nNemački proizvođač sportskih automobila i SUV vozila „Porše“ (Porsche) tradicionalno nagrađuje svoje radnike nakon uspešnih poslovnih godina, a 2013. bila je najuspešnija u istoriji ove kompanije.\nStoga će i bonus radnicima za rezultate u protekloj godini ovoga puta biti veći nego do sada, prenosi „tportal.hr“.\nNaime, nezavisno od radnog mesta u kompaniji, svaki od 15.000 radnika Poršea dobiće specijalnu isplatu u visini od 8.200 eura, od čega će 7.600 eura biti direktno isplaćeno na račune radnika, dok će 600 eura po radniku biti uplaćeno u VarioRente – specijalni penzioni fond ove kompanije. Porše će u tu svrhu ukupno izdvojiti neverovatnih 123 miliona eura.\nPorše je u odnosu na 2012 godinu, tokom prošle godine povećao broj prodatih vozila za 15 posto, dok su prihodi kompanije porasli za tri procenta, a neto dobit za šest posto.


Njegova estetika je prikazana na tako divan način u kući u Australiji, koju je nedavno sam dizajnirao i dekorisao. Neverovatno impresivna kuća se nalazi u oblasti Melburna i izdvaja se između ostalog po luksuzu i neodoljivom karakteru kojim odiše.\nSastoji se od tri sprata, podruma i potkrovlja, a spoljne površine su velike i podjednako impresivne. Ono što su vlasnici od početka želeli u svom novom domu, bilo je da na najelegantniji način iskoriste omiljene boje i dom pretvore u prefinjeno i funkcionalno mesto. Tako se i desilo – dizajner je potpuno transformisao vilu u ultimativno utočište, koje je danas sinonim za modernizam, sa lepim detaljima i impresivnim karakterom.\nOsnovna nijansa je prljavo roze, koja daje notu svežine i divnu dimenziju celom prostoru. Jedinstveno se povezuje sa drugim tonovima, a posebno sa bezvremenskom i elegantnom belom. Svi delovi kuće dokazuju koliko jedinstveni različiti tonovi mogu da se kombinuju jedni sa drugima, kao što je hladna siva zajedno sa zemljanom bež. Isto važi i za smelu crnu, sa veoma svetlom nijansom braon. Primećujemo da je intenzitet dat zahvaljujući metalnim dodacima i posebno zahvaljujući zlatu u njegovoj izuzetno sjajnoj verziji. Zaista je impresivan način na koji se sve boje spajaju, a da čak i ne pripadaju istoj paleti.\nIstovremeno, mermerne površine postaju jedan od razloga zašto se kuća smatra tako modernom i istovremeno vanvremenskom, dajući luksuznu estetiku mestima na kojima su postavljene. Ipak, ne možemo propustiti činjenicu da su mnogi zidovi „odeveni“ impresivnim tapetama, koje uspevaju da naprave razliku i poboljšaju celokupnu atmosferu kuće. Savršena mešavina klasičnih elemenata sa modernim referencama stvara spektakularno okruženje, veoma inspirativno za svakog ljubitelja enterijera.\nPrelepa i potpuno moderna postavka dokazuje koliko je oblast arhitekture evoluirala tokom decenija. Pogledajte galeriju da biste otkrili više fotografija ove luksuzne kuće!


Poslodavci: Od Vlade FBiH očekujemo konkretnije i značajnije mjere – Super TV\nPoslodavci: Od Vlade FBiH očekujemo konkretnije i značajnije mjere\n„Mjere koje je usvojila Vlada FBiH nisu dovoljne jer kriza izazvana pandemijom koronavirusa sa kojom se suočavaju kompanije ostavlja sve teže posljedice i već sada je evidentno da poslodavci sami neće moći podnijeti njen teret. Naglašavamo da nam je zdravlje ljudi na prvom mjestu i održavamo mjere koje se u tom pravcu donose. No, insistiramo da Vlada FBiH donese aktivne mjere kojima će pomoći privrednicima u FBiH da lakše prevaziđu posljedice sa kojima se već sada kompanije susreću u svome poslovanju i sačuvaju radna mjesta“, kažu iz Udruženja poslovaca FBiH.\nOd državnih institucija Bosne i Hercegovine traži se osiguranje neometanog kretanja roba, jer bh. kompanije još uvijek imaju narudžbe od klijenata iz inozemstva koje nisu otkazane, tako da je nužno naći modalitet kako da se osigura isporuka narudžbi. Iz UPFBiH nisu zadovoljni ni odlukom Vlade da se Krizni štab poslodavaca kroz Ekonomsko- socijalno vijeće za teritoriju FBiH uključi u Krizni štab FBiH, ali očekuju da se u tom slučaju osigura kontinuiran rad ESV FBiH. Prva sjednica ESV FBiH bit će održana u četvrtak i Krizni štab poslodavaca očekuje da se već na toj sjednici donesu konkretne mjere koje će sačuvati radna mjesta i zaštiti domaću privredu .


Erdogan: Džonson će ojačati veze Turske i Velike Britanije – Borba\nSkandalozno: Zdravko Krivokapić 2006. godine predvodio pokret za nezavisnu Crnu Goru!\nKovačević: Pokucaćemo na sva vrata u Nikšiću da vidimo kakve probleme imate\nKontrolno saslušanje Abazovića 17. marta\nProsječna plata u januaru 530 evra\nCrni bilans: 18 preminulih od korone!\nHuligani na Cetinju gađali i vrijeđali profesora Dragana Koprivicu\nAfera na Kosmetu: Suprug šefice diplomatije daje novac povjerenicima CIK-a?\nPreminulo 17 osoba, novoinficiranih 4.091\nOdalović pozvao Prištinu da otvori arhive: Ljudi nisu nestali u šumi, oni su…\nBORBA saznaje: Branka Milić konačno na slobodi!\nSkandal u Podgorici: Uprkos zabrani organizovali svadbu!\nTraži ga Interol: U Budvi uhapšen državljanin Sjeverne Makedonije\nŠvajcarski model igranja Lige šampiona biće predstavljen klubovima\nFilipovski pred odlaskom iz Partizana\nŽrijeb za Evrobasket spojio košarkašice Srbije i Crne Gore\nDodik: Poštovati Dejton ili svako na svoju stranu\nBašar i Asma Asad zaraženi koronom\nZbog Bajdenovog poteza Teksas pokrenuo operaciju „Usamljena zvijezda“: Angažovana i…\nErdogan: Džonson će ojačati veze Turske i Velike Britanije\nPredsjednik Turske Redžep Tajip Erdogan izjavio je danas da vjeruje da će tursko-britanske veze procvjetati tokom mandata novog premijera Velike Britanije Borisa Džonsona.\nErdogan je na Tviteru čestitao na izboru za premijera Džonsonu pošto su ga članovi britanske Konzervativne stranke izabrali za novog lidera i naslednika Tereze Mej.\n“Vjerujem da će odnosi Turske i Velike Britanije procvjetati još više tokom ove nove ere”, naveo je Erdogan i poželio uspjeh Džonsonu.\nDžonson, čiji je djed po ocu bio turskog porijekla, 2016. toplo je dočekan u Turskoj koju je posjetio kao šef britanske diplomatije. Turci mu nijesu zamjerili što je kao jedan od razloga svog zalaganja za Bregzit navodio mogućnost da Turska postane članica EU te da bi “miloni Turaka” došli u Veliku Britaniju.\nSaslušano deset svjedoka protiv navodnog plaćenog ubice “škaljaraca”\nFon der Lejen: Od aprila 100 miliona doza vakcina u EU


Nova uredba za dodelu podsticaja za direktne investicije - WTS Serbia\nU broju 1/2019 Službenog glasnika Republike Srbije objavljena je Uredba o određivanju kriterijuma za dodelu podsticaja radi privlačenja direktnih ulaganja (u nastavku: Uredba). Uredba je stupila na snagu u januaru ove godine, čime je Uredba o uslovima i načinu privlačenja direktnih investicija (“Službeni glasnik RS“, br. 37/2018) prestala da važi.\nUredba predviđa dodelu podsticaja za domaća i inostrana privredna društva koja planiraju ulaganja u proizvodnom sektoru i sektoru usluga servisnih centara (usluge koje se pružaju putem informaciono – komunikacionih tehnologija prevashodno korisnicima van teritorije Republike Srbije).\nSredstva se mogu dodeliti za sledeće investicione projekte u proizvodnom sektoru:\nulaganja u materijalna i nematerijalna sredstva (nabavka osnovnih sredstava, dugogodišnji zakup poslovnih prostorija i finansijski lizing) od preko 100.000 EUR i zapošljavanje najmanje 10 novih zaposlenih na neodređeno vreme na teritoriji opštine koja spada u devastirana područja po stepenu razvijenosti\nulaganja u materijalna i nematerijalna sredstva od preko 200.000 EUR i zapošljavanje najmanje 20 novih zaposlenih na neodređeno vreme na teritoriji opštine koja spada u četvrtu grupu po stepenu razvijenosti\nulaganja u materijalna i nematerijalna sredstva od preko 300.000 EUR i zapošljavanje najmanje 30 novih zaposlenih na neodređeno vreme na teritoriji opštine koja spada u treću grupu po stepenu razvijenosti\nulaganja u materijalna i nematerijalna sredstva od preko 400.000 EUR i zapošljavanje najmanje 40 novih zaposlenih na neodređeno vreme na teritoriji opštine koja spada u drugu grupu po stepenu razvijenosti\nulaganja u materijalna i nematerijalna sredstva od preko 500.000 EUR i zapošljavanje najmanje 50 novih zaposlenih na neodređeno vreme na teritoriji opštine koja spada u prvu grupu po stepenu razvijenosti\nSredstva se mogu dodeliti za investicione projekte u sektoru usluga servisnih centara ukoliko su ulaganja u materijalna i nematerijalna sredstva preko 150.000 EUR i ukoliko se planira zapošljavanje najmanje 15 novih zaposlenih na neodređeno vreme.\nMaksimalan iznos sredstava koji se može odobriti investitoru se kreće od 3.000 EUR po novozaposlenom ili 20% opravdanih troškova bruto zarada (za ulaganja u najrazvijenije opštine) do 7.000 EUR po novozaposlenom ili 40% opravdanih troškova bruto zarada (za ulaganja u devastirane opštine). Prethodno utvrđen iznos se može uvećati za 10% – 30% vrednosti ulaganja u materijalna i nematerijalna sredstva.\nZainteresovani investitori mogu dostaviti Razvojnoj agenciji Srbije (RAS) Pismo o namerama o realizaciji projekta. RAS na osnovu podataka iz Pisma o namerama dostavlja investitoru obaveštenje o mogućem nivou podsticaja, a onda investitor priprema prijavu za dodelu sredstava koja uključuje biznis plan u kojem se analizira ekonomska isplativost investicionog projekta.\nZa više informacija možete se obratiti našem konsultantskom timu.\nObjavljen Pravilnik o vrstama usluga koje se oporezuju porezom po odbitku


ПОТРЕС У ПЕНТАГОНУ\nPOTRES U PENTAGONU\nPre Espera to su učinili i prvi šef Stejt departmenta Reks Tilerson i Esperov prethodnik general Džejms Matis, podseća istoričar Saša Adamović.\n„Prosto je neverovatno da svi oni koji su smenjeni ili su otišli na određeni način, prihvataju najvažnije državne funkcije, a onda okreću leđa predsedniku Trampu i pokušavaju da vode nekakvu svoju privatnu politiku. Ili nisu razumeli šta je Trampova politika, iako je on o tome govorio još 2016, ili odlučuju da pređu na stranu duboke države“, kaže Adamović.\nEsper je, prema rečima našeg sagovornika, išao iz greške u grešku, otvoreno oponirajući Trampu, na taj način sabotirajući njegove ideje, pogotovo one o načinu na koji SAD treba da okončaju „beskonačne ratove“ koje vode širom sveta.\n„Sa druge strane, koristio je svaku priliku da u javnosti pokaže nelojalnost predsedniku Trampu, a time je znao i da se pohvali. Nije u pitanju samo Esper. Tramp je za četiri godine mandata imao sličnih problema. osim Matisa i Tilersona, treba spomenuti i bivšeg šefa FBI Džejmsa Komija, koga je Tramp takođe morao da otpusti“, objašnjava Adamović.\nU američkoj javnosti spominje se mogućnost da Tramp, pored Espera otpusti i šefove FBI i CIA, Đinu Haspel i Kristofera Vreja, sa kojima Tramp, prema Adamovićevim rečima, ima isti problem kao i sa Esperom.\n„Svuda nelojalnost, nekorektnost i nefer odnos prema Trampu koji ima je dao priliku da obavljaju te dužnosti. Pri tome, on nikada nije krio od javnosti šta su mu namere. Izgleda da je problem u tome što je Tramp hteo da u američkoj spoljnoj politici napravi kopernikanski preokret, da napusti globalističku politiku, koja Amerikom dominira poslednjih stotinak godina, a kadrovi kojima je pružio priliku nisu hteli da ga slede u njegovim namerama“, zaključuje Adamović.\nNema pravih saradnika , logično da mora da ih šutne !!!


Faktor | Ministarstvo sigurnosti: Bira će biti rješenje do aprila, a onda se trajno zatvara\nMinistarstvo sigurnosti: Bira će biti rješenje do aprila, a onda se trajno zatvara\n31.12.2020. / 13:31\nMinistarstvo sigurnosti Bosne i Hercegovine očekuje da će situacija sa migrantima koji su nakon napuštanja kampa od IOM-a, boravili u veoma nehumanim uslovima na lokaciji Lipa, biti veoma brzo riješena kroz provođenje zaključka sa današnje sjednice Vijeća ministara BiH.\nU zaključku se naglašava da je lokaciju bivše fabrike "Bira" u Bihaću, Vijeće ministara Bosne i Hercegovine svojom Odlukom broj 46/19 od 11. marta 2019. godine odredilo kao privremeni prihvatni centar za smještaj migranata, te izričito pozvali vlasti Unsko-sanskog kantona i Grada Bihaća da poštuju navedenu važeću odluku i bez odlaganja izvrše prihvat i smještaj migranata na lokaciju "Bira".\nMinistarstvo naglašava da se radi o hitnom i privremenom zbrinjavanju migranta tokom zimskih mjeseci, dok se prihvatni centar Lipa ne izgradi i opremi za dugotrajniji boravak. U cilju rješavanja trenutne situacije i hitnog zbrinjavanja migranata koji borave na otvorenom, Ministarstvo sigurnosti BiH sarađuje i sa Oružanim snagama BiH i Civilnom zaštitom FBiH, kao i sa međunarodnim humanitarnim organizacijama.\nNakon, otvaranja Lipe, gdje se okončanje radova očekuje do kraja aprila, prihvatni centar Bira bit će trajno zatvoren u skladu sa ranijim planom za izmještanje migranata izvan naseljenih mjesta i urbanih sredina.\n- Ponavljamo da opstruiranje i odbijanje predloženih rješenja za smještaj migranata koji se sada nalaze na otvorenom, može samo pogoršati humanitarnu situaciju, izazvati dodatne patnje pa i ljudske žrtve. Stoga sve nadležne institucije i nivoi vlasti bez odgađanja i uslovljavanja trebaju poduzeti korake kako bi se spriječile navedene posljedice - saopćilo je Ministarstvo.\nMinistarstvo sigurnosti BiHmigranti\nKomšić: Procesuirati odgovorne za parainstitucionalni napad na ustavni poredak TK


Beovizija 2019: U izboru za srpsku pesmu 24 kompozicije - Magazin - MojTV\nКonkurs za “Pesmu Evrovizije 2019“ završen je 15. novembra, a 23. novembra otvorene su sve pošiljke koje su stigle na adresu Radio-televizije Srbije.\nBeovizija 2019: U izboru za srpsku pesmu 24 kompozicije\ntekst: Nataša Guberinić, Predrag Vukčević, Una Senić, Nemanja Кostić\ntekst: Vladimir Marković Luni, Marko J. Кon, Ognjen Amidžić\ntekst: Sanja Кrstić i Milena Ludajić\nmuzika: Boris Кrstajić\nAlbanija, Australija, Austrija, Azerbejdžan, Belgija, Belorusija, Crna Gora, Češka, Danska, Estonija, Finska, Francuska, Grčka, Gruzija, Holandija, Hrvatska, Irska, Island, Italija, Izrael, Jermenija, Кipar, Letonija, Litvanija, Mađarska, Makedonija, Malta, Moldavija, Nemačka, Norveška, Poljska, Portugalija, Rumunija, Rusija, San Marino, Slovenija, Srbija, Španija, Švajcarska, Švedska, Ujedinjeno Кraljevstvo i Ukrajina.\nJon Ola Sand, izvršni supervizor Pesme Evrovizije, iskazao je i ove godine oduševljenje zbog velikog odziva javnih nacionalnih emitera da učestvuju na ovom planetarnom događaju. “Prošle sezone Neta se usudila da sanja i pobedila na takmičenju u Lisabonu, vrativši trofej u svoju zemlju. Nadamo se da će ostali učesnici biti inspirisani tim snom”, izjavio je Ola Sand, dodajući da organizatori u Izraelu vredno rade na pripremi narednog događaja za koji je uveren da će biti za pamćenje.\nIstim povodom oglasio se i Eldad Кoblenc, generalni direktor javnog emitera КAN, koji je rekao da ne mogu da dočekaju da ugoste 42 nacije narednog maja, koje će težiti da učine isto ono što je i Neta u Lisabonu.\n“Usudi se da sanjaš”, slogan je 64. Pesme Evrovizije, a inkluzija, raznolikost i jedinstvo bile su inspiracija za kreativnu poruku nastupajućeg takmičenja.\nLogotip ovogodišnjeg Evrosonga ima izgled zlatne zvezde koju čine tri sjajna trougla, i kako kreatori koncepta objašnjavaju - trougao, kao jedan od najstarijih oblika na svetu, predstavlja kamen temaljac koji se univerzalno koristi u umetnosti, muzici, kosmologiji i prirodi, a simbolizuje povezanost i kreativnost. Кada se međusobno spoje i kombinuju, oni postaju novi jedinstveni entitet koji odražava beskonačno zvezdano nebo, baš kao što će se zvezde budućnosti okupiti u Tel Avivu – dodaju domaćini Pesme


Akreditiv - Adriatic Bank\nPočetna » Privreda – Krediti » Akreditiv\nDokumentarni akreditiv predstavlja instrument plaćanja i obezbjeđenja. Dokumentarni akreditiv je u bankarskoj praksi najviše korišćen bankarski proizvod u međunarodnim transakcijama.\nSigurnost realizacije ugovorenog posla - Najčešće korišten instrument međunarodnog platnog prometa i instrument osiguranja plaćanja koji vama i vašem poslovnom partneru pruža visok stepen sigurnosti realizacije ugovorenog posla te dodatne mogućnosti pregovora u vezi s uslovima, rokovima plaćanja, dokumentima i cijenama.\nPlaćanje i preuzimanje robe isključivo uz ispunjenje određenih uslova -Akreditiv kupcu (uvozniku) garantuje da će plaćanje biti izvršeno samo u slučaju da prodavac (izvoznik) prezentuje tražene dokumente. Kupcu takođe daje sigurnost da će primiti robu koju je ugovorio, dok prodavcu garantuje da će naplatiti isporučenu robu ako je ispunio uslove dogovorene akreditivom.\nKupac ne mora da posjeduje sredstva sve do momenta plaćanja.\nRealizovani iznos akreditiva dospijeva na plaćanje na dan izvršenog plaćanja po osnovu akreditiva.


Manifestacija „Različiti, a isti“ u Subotici – BALKAN TV NOVI SAD\nHomeVestiManifestacija „Različiti, a isti“ u Subotici\n03/12/2019Redakcija BALKAN TVVesti, Za slajder0\nSubotičani sa invaliditetom punopravni su članovi ove zajednice, a svoja dostignuća prikazali su manifestacijom „Različiti, a isti“, koja je na jednom mestu okupila štićenike ustanove i članove udruženja koji se njihovim potrebama bave tokom cele godine.\nIako obično na današnji dan ističu probleme sa kojima se suočavaju, Subotičani su po petnaesti put uradili suprotno, ističući šta oni mogu i po čemu su isto kao i svi drugi.\nMeđunarodni dan osoba sa invaliditetom obeležen je u Subotici prikazom svega onoga što ovi stanovnici grada stvaraju tokom godine, pod sloganom „Različiti, a isti“.\n„Osobe sa invaliditetom ne žive pored nas, žive sa nama i zbog toga je ovakva manifestacija izuzetno značajna i predstavlja najbolji mogući način da se obeleži Međunarodni dan osoba sa invaliditetom“, istakla je direktorka Kancelarije za ljudska i manjinska prava Suzana Paunović.\nU Srbiji živi preko osam stotina hiljada osoba sa invaliditetom. Neke od njih žive u ustanovama socijalne zaštite. Takve subotičke ustanove i udruženja sa kojima sarađuju predstavile su danas svoja dostignuća.\n„Sa ponosom možemo da istaknemo da ni jedna osoba sa invaliditetom nije zapostavljena, nije marginalizovana i mi ćemo se truditi da tako bude i ubuduće. Dakle, Gerontološki centar, zajedno sa svojim prijateljima, i sa školom“Žarko Zrenjanin“ i sa „Kolevkom“ i sa centrom „Dositej Obradović“ jeste današnji organizator, ali mi svi zajedno celu godinu brinemo o tim osobama“, kaže direktor Gerontološkog centra Nenad Ivanišević.\nMeđunarodni dan osoba sa invaliditetom, pod ovogodišnjim sloganom Ujedinjenih nacija „Pristupačna budućnost“, imao i svoju uvertiru u vidu postavke izložbe „Osobe sa invaliditetom koje su menjale svet“ u šest gradova Srbije.\nVučić: Staje se sa nabavkom novog oružja, dodatne reforme VS


Cene testova povećane da bi se napunila državna kasa – Otvoreno\nNaslovnaVestiCene testova povećane da bi se napunila državna kasa\nCene testova povećane da bi se napunila državna kasa\nPovećanje cene testova dokaz je da je između punjenja državne kase i brige o zdravlju stanovništva, preovladalo ono prvo, ocenio je novinar Ivan Protić.\nTa odluka doneta je sa stanovista da se što pre napuni državna kasa koja je prazna, kazao je on.\nProtić smatra da će bez čvrstog zatvaranja u Srbiji doći do povećanja broja obolelih od koronavirusa.\n„Pokazali smo, počevši od sahrane patrijarha, da građani nisu baš previše raspoloženi da poštuju mere, kriva je i vlast koja je uvodila te mere ad hoc, ishitreno, zakasnelo, loše, često sa političkim konotacijama… Trebalo bi pojačati to zatvaranje na neki način jer nisam siguran da će građani dobrovoljno da ih poštuju.. bojim se da ćemo imati neku vrstu epidemiološke bombe, da će biti znatno veći broj… a već smo došli do plafona prijema u bolnicama“, upozorio je on.\nKako je rekao, logično je da su ljudi izgubili poverenje u Krizni štab, i da bi se možda više poštovale preporuke koje dolaze iz Kriznog štaba da je on sačuvao svoj integritet.\nGovoreći o radu skupštine, on je rekao da rasprave u parlamentu izgledaju kao one u lošijoj prigradskoj kafani. „Kao u bircuzu, ponašaju se kao neformalno društvo koje se okupilo na piću, pa se podnapilo, pa pričaju šta ih tišti, odnosno šta piše na ceduljici koju su dobili da pročitaju“, kazao je.\nKomentarišući opoziciju, on je rekao da je hodanje u jednoj kontraproduktivno, ali da jeste potreban jedan kandidat za izbore.\n„Opozicija ako želi nešto da uradi na beogradskim izborima, ne treba da polaže mnogo nade u dijalog sa vlašću uz posredstvo EU o poboljšanju izbornih uslova, i prošli put je to bila šarena laža… nisam siguran da će to mnogo doneti, ali čini mi se da i bi drugi bojkot bio porazan za ostatke opozicije koji postoje“, kazao je.\nProtić je zaključio da su rasprave među akterima u opoziciji beskorisne, već da treba formirati dve kolone, npr nacionalnu i proevropsku, koje bi se dogovorile oko jednog kandidata, oročenog programa za gradonačelnika, i onda raditi terenski rad – ono što opziciji izgleda teško pada.\nGovoreći o poseti ruskog ministra Sergeja Lavrova, on je rekao da je poseta bilo kog ruskog zvaničnika prilika da se istaknu tradicionalne veze Srbije i Rusije, koje su u domenu istorijske tradicije i nemaju mnogo veze sa politikom, ali ni realnošću.\n„Jer je odnos Srbije i Rusije daleko različit od onoga kako mi to doživljavamo. Rusija, kao svaka velika sila, vodi računa samo o svojoj politici i svom interesu“, zaključio je.


Rusija podnela Savetu bezbednosti nacrt rezolucije o saradnji UN i OZHO - Sputnjik Srbija\n06:37 15 April 2021\nRusija podnela Savetu bezbednosti nacrt rezolucije o saradnji UN i OZHO\n21:53 16.05.2019 (osveženo 22:01 16.05.2019) Preuzmite kraći link\nRusija je podnela Savetu bezbednosti Ujedinjenih nacija na razmatranje nacrt rezolucije o neophodnosti poštovanja normi Konvencije o zabrani hemijskog oružja i saradnji UN i Organizacije za zabranu hemijskog oružja.\n„U vezi s nepoštovanjem odredbi Konvencije, Savet bezbednosti naglašava važnost efikasne i neprekidne saradnje UN i OZHO, koja se ostvaruje strogo u skladu s odredbama Konvencije i Sporazumom o saradnji UN i OZHO“, navedeno je u nacrtu rezolucije.\nPredloženo je da „Konvencija ostane kamen temeljac za zabranu izrade, proizvodnje, gomilanja i upotrebe hemijskog oružja i njegovog isprobavanja“.\nMinistarstvo odbrane predstavilo OZHO-u ocenu izveštaja o hemijskom incidentu u Dumi\nU nacrtu dokumenta je naglašeno da „puno, efikasno i nediskriminativno poštovanje svih odredbi Konvencije odlučno doprinosi međunarodnom miru i bezbednosti time što se likvidiraju postojeće zalihe hemijskog oružja i zabranjuje njegova kupovina i upotreba, a predviđeno je i pružanje pomoći u slučaju upotrebe ili opasnosti od upotrebe hemijskog oružja“.\nNacrt rezolucije podrazumeva „međunarodnu saradnju u mirovne svrhe u oblasti hemijske delatnosti“.\nPredloženo je, takođe, da se „insistira na pozivu državama-članicama da savesno ispunjavaju svoje obaveze iz Konvencije, uključujući uništavanje zaliha hemijskog oružja i da podržavaju OZHO u njenoj delatnosti, u okvirima njenog mandata“.\nRusija u dokumentu predlaže Savetu bezbednosti da „insistira na pozivu državama koje još nisu pristupile Konvenciji da to učine bez daljeg odlaganja“.\n„Savet bezbednosti UN poziva države-potpisnice Konvencije da sarađuju na stalnoj osnovi i da teže obnavljanju duha konsenzusa u OZHO, u interesu očuvanja integriteta i neprikosnovenosti Konvencije“, zaključeno je u nacrtu rezolucije.\nhemijsko oružje, rezolucija, OZHO, Savet bezbednosti UN


Villager elektricna kosacica Villy 1300 E cena, cene Srbija, prodaja Beograd Novi Sad Niš\nVillager elektricna kosacica Villy 1300 E cene\nMožete jednostavno pokositi vaš travnjak sa Villager električnom kosilicom koja ima mehanizam za skupljanje trave Napon: 230V/50 Hz Snaga elektromotora: 1300 W Širina košenja: 38 cm Visina košenja: 2, 5-5, 5 cm Površina košenja: 500m2 Kapacitet sakupljača: 35 L,... specifikacija\ncena od 10.450,00 do 11.999,00 din | prodavnica (4)\nMožete jednostavno pokositi vaš travnjak sa Villager električnom kosilicom koja ima mehanizam za skupljanje trave Napon: 230V/50 Hz Snaga elektromotora: 1300 W Širina košenja: 38 cm Visina košenja: 2, 5-5, 5 cm Površina košenja: 500m2 Kapacitet sakupljača: 35 L\nEPonuda nije internet prodavnica već Vam omogućava da brzo i lako nađete Villager elektricna kosacica Villy 1300 E po najjeftinijoj ceni. Naš cilj je da kupci budu što bolje informisani o ponudi Villager elektricna kosacica Villy 1300 E na tržištu Srbije. Vrlo lako nalazite željeni proizvod za kategoriju Kosilice za travu cene, ne morate da lutate od sajta do sajta za Villager Kosilice za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager elektricna kosacica Villy 1300 E sa PRODAVCEM. EPonuda ne može da garantuje potpunu tačnost specifikacije i slika za Villager elektricna kosacica Villy 1300 E. Pre kupovine, podatke za Villager elektricna kosacica Villy 1300 E proverite na sajtu PROIZVOĐAČA.


Nova merna kola prošla prugom koja se proteže kroz naše područje (Foto)\nNova merna kola, koja je proizvela ruska kompanija „Tvema“, tokom dosadašnjih probnih ispitivanja na srpskim prugama, prešla su uspešno više od hiljadu kilometara, saopštilo je preduzeće „Infrastruktura železnice Srbije“.\nU prethodna četiri meseca merna kola, koja su duga 25 metara, na srpskim prugama su merila geometriju na kolosecima, kao i profil šina, uz video snimanje koloseka.\nPROČITAJTE JOŠ: Opštinski put Banatski Despotovac – Botoš u vrlo lošem stanju\n„Tokom probnog perioda ispituju se sve karakteristike ovog, za naše prilike, jedinstvenog vozila za kontrolu koloseka, kao što su brzina, kočenje i ponašanje mernih kola na srpskim prugama. Šinsko vozilo tipa „Sever 1435“ snima i prati tehničke parametre železničkog koloseka, da bi se na osnovu dobijenih informacija konstatovalo stanje pruge i utvrdili svi drugi elementi od značaja za održavanje koloseka“, kažu u preduzeću „Infrastruktura železnice Srbije“.\nOvo je prvi put nakon četiri decenije da je to preduzeće nabavilo merna kola, za merenja geometrije koloseka i tehnički nadzor nad srpskim prugama. „Infrastruktura železnice Srbije“ je do sada imala samo jedna merna kola. Ona su nabavljena pre punih četrdeset godina. Imaju prevaziđenu tehnologiju merenja i sa skromnim su tehničkim mogućnostima.\nTokom probnih ispitivanja merna kola tipa „Sever 1435“ korišćena su na nekoliko pruga. Između ostalog, korišćena su i na pruzi koja se proteže kroz teritoriju grada Zrenjanina. Kola su, naime, prošla deonicom od Beograda preko Pančeva do Tomaševca, Orlovata i Kikinde.\nTagoviInfrastruktura železnice Srbije merna kola\nDanas se slavi Uskrs po gregorijanskom kalendaru (Foto)


Glavni koordinacioni tim razmatarao način raspodjele medicinske opreme | Glas Banja Luke - Nezavisni online magazin\nGlavni koordinacioni tim razmatarao način raspodjele medicinske opreme\nPredsjednik Vlade Republike Srpske Radovan Višković, predsjednica Republike Srpske Željka Cvijanović, srpski član Predsjedništva BiH Milorad Dodik, predsjedavajući Savjeta ministara BiH Zoran Tegeltijai ministar zdravlja i socijalne zaštite Alen Šeranić održali su danas sastanak Glavnog koordinacionog tima, povodom aktuelne situacije izazvane novim virusom korona.\nNa sastanku je razmatrana trenutna epidemiološka situacija u Republici Srpskoj, te analizirano sprovođenje mjera Republičkog štaba za vanredne situacije u vezi sa suzbijanjem virusakorona.\nGlavni koordinacioni tim upoznao se sa informacijom da će danas na Međunarodni aerodrom Banjaluka biti dopremljen prvi kontigent opreme za pokretnu bolnicu sa 500 bolničkih kreveta i cijelom pratećom opremom u površini od 6000 kvadratnih metara, za čiju nabavku je Vlada Republike Srpske obezbijedila sredstva.\nGlavni koordinaciion tim danas je razmataro i način raspodjele nabavljene medicinske opreme i materijala za bolnice i domove zdravlja širom Republike Srpske.\nPonovo je poručeno građanima da se dosljedno pridržavaju svih propisanih mjera zaštite od virusa korona, te apelovano na lica kojima su propisane mjere kućne samozolacije da ih se striktno pridržavaju.\nPrethodni članakDODATNE MJERE DEZINFEKCIJE: Za vrijeme policijskog časa predviđeno pranje gradskih saobraćajnica\nNaredni članakBlizanci rođeni usred pandemije dobili imena Korona i Kovid


Podelom flajera i bedževa Forum žena SNS-a obeležio "Međunarodni dan borbe protiv nasilja nad ženama" - Dnevnik Juga\nPočetna / GRADOVI / Leskovac / Podelom flajera i bedževa Forum žena SNS-a obeležio „Međunarodni dan borbe protiv nasilja nad ženama“\nIna Dendić 25/11/2019\tLeskovac, POLITIKA Ostavi komentar\nForum žena GrO SNS Leskovac danas je obeležio „Međunarodni dan borbe protiv nasilja nad ženama“, podelom flajera i bedževa, na platou ispred Robne kuće.\nKristina Vasiljković predsednica foruma iskoristila je ovu priliku da ukaže na porast nasilja nad ženama ali i na načine na koje žene mogu da se zaštite.\n„Poražavajuća činjeninica je da je od početka godine 28 žena ubijeno u Srbiji, a 400 dece ostalo je bez jednog ili oba roditelja. Da se ovaj trend nastavi nesmemo da dozvolimo. Mladi samar i udarac ne smatraju kao nasilje a odatle upravo sve počinje. S toga je neophodno da mladi prvo vaspitanje nose iz svojih porodica koje su stub uspeha odnosno neuspeha u formiranju zdrave ličnosti. Naš zadatak je da razgovaramo sa ženama, da naša vrata budu svakodnevno otvorena i da pokušmo da zajedno sprovedemo sve ono što je neophodno da bi one ostvarile svoje ciljeve. Zrtve nasilja su stalno u začaranom krugu iz koga izlaza nema, trpe, čute i na kraju budu ubijene. Danas je 20 godina otkako su Ujedinjene nacije uvele obeležavanje Dana borbe protiv nasilja nad ženama. Nekada nasilje u porodici nije bilo prijavljivano, a danas se žene više ne upućuju na ćutanje i trpljenje, a to je najvažnije. Stoga mi ovu aktivnost nastavljamo i sutra u Brestovcu gde ćemo održati tribinu „Isključi nasilje , uključi srce“, a sve sa ciljem podizanja svesti o ovom globalnom fenomenu – istakla je Vasiljkovićeva.\nPrethodni Održana 119. sednica Gradskog veća\nSledeći U četvrtak bez struje četiri sela u opštini Medveđa


Tarife „odnele“ preduzećima u SAD 4,4 mlrd $ u septembru – Krstarica\nTarife „odnele“ preduzećima u SAD 4,4 mlrd $ u septembru\nVAŠINGTON – Tarife su američkim preduzećima “odnele” 4,4 milijarde dolara u septembru, što je za preko 50 odsto veći iznos nego u istom periodu prošle godine, prema računici grupe preduzeća aktivnih u sklopu inicijative „Tarife škode državama u ‘srcu’ SAD-a“ (Tariffs Hurt the Heartland).\nRast troškova je pre svega posledica 1,4 milijarde dolara “teških” tarifa koje je administracija američkog predsednika Donalda Trampa uvela na uvoz kineske robe i na uvoz čelika i aluminijuma iz pojedinih zemalja, saopštila je ta grupacija, a prenosi CNBC.\n“Ovo istorijsko povećanje troškova za američka preduzeća, poljoprivrednike i potrošače predstavlja tek početak”, izjavio je portparol te inicijative Čarls Bustani, inače republikanac i predstavnik američke savezne države Luizijane u Predstavničkom domu američkog Kongresa.\nOva inicijativa je, u saradnji sa konsultanskom kućom “Trejd Partneršip”, koristila vladine podatke kako bi izračunala “cenu” tarifa.\nTrampova administracija je uvela tarife na nekoliko frontova. U martu, Tramp je objavio nove carine na uvoz čelika i aluminijuma, navodeći kao razlog zabrinutost za nacionalnu bezbednost.\nTa mera je američke kompanije koštala oko 545 miliona dolara u septembru, pokazuju podaci.\nJoš više su ih, međutim, koštale tarife uvedene Kini, koju je Trampova administracija optužila za krađu američke intelektualne svojine. Te tarife su američkim kompanijama „odnele“ 800 miliona dolara u septembru.\nIzvoz SAD-a je pretrpeo štetu i zbog kontratarifa drugih zemalja na širok spektar američkih proizvoda – počev od soje preko do burbona pa sve do sireva. Izvoz proizvoda koji su se našli na udaru kontratarifa pao je za 2,5 milijardi dolara ili 26 odsto u odnosu na isti period prošle godine.\nPredstavljeni podaci, međutim, još uvek u potpunosti ne odslikavaju efekte nove runde tarifa uvedenih na kineske proizvode.


Posle krvavih sukoba u Gazi, očekuju se novi protesti - BBC News na srpskom\nPosle krvavih sukoba u Gazi, očekuju se novi protesti\nMedia captionOtvaranje američke ambasade u Jerusalimu pokrenulo je talas nasilja u regionu.\nOčekuje se nastavak protesta protiv Izraela na palestinskim teritorijama, dan nakon što su izraelske snage ubile 55 ljudi u pojasu Gaze.\nDanas će biti obeleženo 70 godina od događaja koji Palestinci zovu Nakba ili katastrofa, dana kada su počela masovna proterivanja palestinskog stanovništva u ratu koji je usledio posle osnivanja države Izrael.\nRastu tenzije u Gazi, gde će danas žrtve biti sahranjene.\nGaza: Desetine žrtava tokom palestinskih protesta\nNasilje je eskaliralo nakon što su Sjedinjene Države premestile ambasadu iz Tel Aviva u Jerusalim, što je razbesnelo Palestince.\nOni polažu pravo na istočni Jerusalim kao prestonicu buduće palestinske države i vide potez SAD kao podršku izraelskoj kontroli nad čitavim gradom, koga Izraelci smatraju nedeljivom prestonicom.\nPalestinski zvaničnici kažu da je pored ubijenih, oko 2700 ljudi povređeno u sukobima u ponedeljak i to nazivaju masakrom. Ovo je najkrvaviji dan u Gazi od rata 2014. godine.\nIzraelski premijer Benjamin Netanjahu izjavio je da je vojska delovala u samoodbrani od islamističkih vlasti u Gazi, Hamasa, koji po njemu želi da uništi Izrael.\nŠta se desilo na granici s Gazom?\nPalestinci su demonstrirali u okviru šestonedeljnih demonstracija, nazvanih Veliki marš za povratak, koje je organizovao Hamas.\nProtesti su kulminirali, jer je juče bila godišnjica osnivanja države Izrael 1948, što je podsećanje na stotine hiljada Palestinaca koji su izgubili domove u ratu koji je usledio.\nNatpis na slici Oko 2.700 ljudi je povređeno u sukobima, tvrde palestinski zvaničnici\nIzraelci tvrde da je oko 40.000 Palestinaca učestvovalo u „nasilnoj pobuni" na 13 lokacija duž ograde koju je Izrael izgradio na istočnoj granici s Gazom.\nPalestinci su bacali kamenje i zapaljive naprave, a izraelska vojska je koristila suzavac i snajpersku vatru.\nNetanjahu je branio odgovor vojske, rekavši: „Svaka zemlja ima dužnost da brani svoje granice."\nNatpis na slici Palestinci beže od suzavca koji su bacile izraelske snage\n„Hamas, kao teroristička organizacija, obznanila je svoju nameru da uništi Izrael i poslala hiljade ljudi na granicu kako bi ostvarila ovaj cilj. Nastavićemo da delujemo odlučno u odbrani našeg suvereniteta i građana."\nPortparol izraelskih odbrambenih snaga izjavio je da su vojnici otvorili vatru na ljude koji su „izvodili terorističke akcije, a ne na demonstrante koji su rasterani uobičajenim sredstvima poput suzavca".\nProglasivši tri dana žalosti, palestinski lider Mahmud Abas je sa Zapadne Obale poručio: „Danas se ponovo nastavlja masakr nad našim narodom".\nKakva je bila reakcija međunarodne zajednice?\nNeke zemlje su žestoko osudile ovu akciju, ali ključni saveznik Izraela, Sjedinjene Američke Države su je podržale:\nPortparol Bele kuće Radž Šah izjavio je: „Hamas je isključivo odgovoran za ove tragične smrti.... Hamas namerno i cinično provocira ovakvu reakciju".\nKuvajt je podneo zahtev Savetu bezbednosti Ujedinjenih nacija zahtevajući istragu o ovim sukobima, izražavajući „bes i tugu", ali su SAD blokirale ovaj zahtev.\nVelika Britanija je saopštila da „je brine obim otvorenih sukoba", ali i da protesti moraju da budu mirni.\nNemačka je poručila da Izrael ima pravo da brani svoje granice, ali to mora da uradi u skladu s međunarodnim zakonima.\nFrancuski predsednik Emanuel Makron osudio je nasilje izraelske vojske.\nTurska tvrdi da SAD dele odgovornost s Izraelom za „jezivi masakr" i najavila da će povući ambasadore iz obe zemlje.\nJedna od najoštrijih izjava došla je od predstavnika Ujedninjenih nacija za ljudska prava Zejda Rada al-Huseina, koji je optužio „izraelsku vojnu akciju za stravično ubistvo desetine ljudi i ranjavanje više stotina njih".\nJužna Afrika je takođe povukla svog ambasadora iz Izraela, uz osudu „nasumičnog načina koji je Izrael izveo napad".\nDa li je nasilje povezano s otvaranjem ambasade?\nNije eksplicitno, ali protesti i otvaranje američke ambasade se podudaraju s sedamdesetogodišnjicom osnivanja države Izrael.\nNatpis na slici Ivanka Tramp na otvaranju ambasade u Jerusalimu\nHamas nije inicirao ovonedeljne proteste, ali ih je podsticao. Krajem marta, lider Hamasa u Gazi, Jahja Sinvar, rekao je da su demonstracije usmerene ka uklanjanju „privremene granice" s Izraelom.\nHamas poziva na uništenje Izraela i u stalnom je konfliktu s jevrejskom državom.\nZašto je preseljenje ambasade toliko kontroverzan potez?\nSuverenitet Izraela nad Jerusalimom nije međunarodno priznat i u skladu sa mirovnim dogovorom između Izraela i Palestine iz 1993. konačni status Jerusalima biće određen u kasnijim etapama ovih pregovora.\nOd 1967. Izrael je izgradio na desetine naselja u istočnom Jerusalimu, u kojima živi 200.000 Jevreja. Po međunarodnim zakonima, ova naselja su bespravna, iako se Izrael ne slaže s tim.\nPalestinski predsednik nazvao je novu ambasadu „američkom nastambom u istočnom Jerusalimu".\nRazne zemlje su imale ambasade u Jerusalimu - ali većina se izmestila posle 1980. kada je Izrael počeo da polaže pravo na istočni deo grada, uprkos protivljenju Ujedinjenih nacija.\nOdgovori na vaša pitanja o odnosima Irana i Izraela\nProtesti u Francuskoj i ovog vikenda


Beograd - Kandidat Srpske napredne stranke (SNS) za gradonačelnika Beograda Aleksandar Vučić pozvao je danas građane da na izborima 6. maja "ne rasipaju glasove", već da podrže kandidata SNS za predsednika Srbije Tomislava Nikolića i izbornu listu Pokrenimo Srbiju.\n- Svaki glas za Socijalističku partiju Srbije, Dveri i mnoge druge male stranke je glas isključivo za Demokratsku stranku (DS). Svi koji hoće promene u zemlji, koji hoće drugačiju Srbiju neka glasaju za Nikolića i jedinu listu u Srbiji koja donosi promene - istakao je Vučić.\nOn je rekao da je su članovi te koalicija tokom kampanje posetili više od 1.700 naseljenih mesta širom zemlje i predstavili program i plan napretka Srbije "za razliku od DS koja je do sada vodila prljavu kampanju".\n- Očekujemo apsolutnu pobedu na svim nivoima bez obzira na do sada već više od tri miliona evra koje je DS uložila u kampanju protiv Nikolića i SNS - rekao je Vučić i dodao da je bilo bolje da su od tih para napravili kuće za postradale u Kraljevu.\nPrema njegovim rečima, dolaskom SNS na vlast biće smanjen broj poslanika, boriće se pritiv privilegovane i političke klase, ukinuće deržavne sekretare, smanjiti broja agencija, biroa, saveta, sa sadašnjih 137 na manje od 50.\n- To su stvari koje treba da uradimo da bismo pokrenuli poljoprivredu, industrijsku proizvodnju, zapošljavali ljude - zaključio je Vučić.\nVučić u Helsinkiju: Imao sam dug sastanak sa najmoćnijim partijskim čovekom u celoj Evropi\nVučić sa liderom grčke Nove demokratije; Micotakis: Grčka ne menja stav po pitanju Kosova


Gotovo 30 posto Evropljana ne može sebi priuštiti letovanje - Turistički žurnal Gotovo 30 posto Evropljana ne može sebi priuštiti letovanje - Turistički žurnal\nOko 28 posto Evropljana ne može sebi priuštiti nedelju dana odmora izvan mesta svog prebivališta, a taj broj se penje na čak 60 posto u grupi radnika ispod praga siromaštva u kojoj Hrvatska zauzima visoko treće mesto iza Grčke i Rumunije, pokazuje istraživanje objavljeno u ponedeljak.\nBroj Evropljana koji si ne mogu priuštiti nedelju dana letovanja penje se na 60 posto za siromašne radnike, pokazuje istraživanje Evropske konfederacije sindikata (CES).\nTi radnici, čiji su prihodi ispod praga siromaštva, to jest manji od 60 posto srednje plate, najlošije prolaze u Grčkoj, gdje ih 88,9 posto ne može otići na letovanje, ističe Evropska konfederacija.\nHrvati u vrhu dolaze zatim Rumunija s 86,8 posto, te Hrvatska s 84,7 posto. Slede ih Kipar sa 79,2 posto te Slovačka sa 76,1 posto, navodi CES u saopštenju.\nNejednakosti između najsiromašnijih radnika i onih drugih kad je reč o dopustu “porasle su u protekloj deceniji u 16 zemalja članica”, dodaje organizacija koja se oslanja na podatke Eurostata.\nNajveće razlike u mogućnosti odlaska na odmor između radnika s prihodima nižim od srednje plate i ostalih radnika su u Hrvatskoj, Grčkoj, Bugarskoj, Češkoj, Francuskoj i Rumuniji.\nPovećanje nejednakosti “pokazuje da korist ekonomskog rasta u Evropi u protekloj deceniji nije raspoređena ravnomerno”, komentarisala je pomoćnica glavne sekretarice CES Esther Lynch.\nCES se zauzima za poboljšanje predloga evropske direktive koji treba povećati najniže plate u EU-u, a Evropski parlament će o njemu raspravljati nakon letne pauze.\nSindikalna konfederacija se zalaže za uvođenje “praga dostojanstva” koji će garantovati da zakonom definisane minimalne plate ne mogu biti manje od 60 posto srednje plate, odnosno manje od 50 posto prosečne plate u bilo kojoj zemlji članici.\nTrenutačno je u 17 zemalja članica EU-a minimalna zakonom garantovana plata niža od 60 posto nacionalne srednje plate, ističe CES.\nU predlogu evropske direktive predviđaju se obvezujuća pravila za 21 zemlju EU-a s minimalnom platom kako bi se podstakao njen rast, ali se ne određuje jedinstven najniži evropski prag.\nPredlog ne obvezuje na uvođenje minimalne plate u šest zemalja koje nemaju zakonom definisanu minimalnu platu, nego to utvrđuju kroz kolektivno pregovaranje (Austrija, Kipar, Danska, Finska, Italija i Švedska).\nCES zastupa 45 miliona članova 89 nacionalnih sindikalnih organizacija u 39 evropskih zemalja i deset evropskih sindikalnih federacija.


Đukanović: Ništa se suštinski ne menja posle referenduma – Centar za spoljnu politiku\nĐukanović: Ništa se suštinski ne menja posle referenduma\nPosted by Editor on 25. 09. 2016. 27. 01. 2017.\nBEOGRAD – Dragan Đukanović iz Centra za spoljnu politiku izjavio je za Dnevnik televizije N1 da su preterane ocene da referendum o Danu Republike Srpske ugrožava bezbednost u regionu.\nU Republici Srpskoj danas je referendumska tišina pred sutrašnje održavanje referenduma, na kojem će se građani izjašnjavati da li su za to da se 9. januar slavi kao Dan republike.\nDragan Đukanović je, gotujući u Dnevniku N1, rekao da ne očekuje da će se bezbednosna situacija u BiH i regionu, pogoršati posle referenduma.\n“Dan posle referenduma se ništa suštinski neće izmeniti u bezbednosnom smislu. Međunarodno prisustvo i dalje postoji u BiH, što može garantovati stabilnost ove zemlje”, rekao je on, podsećajući da odluke Ustavnog suda BiH u nekim ranijim slučajevima nisu poštovali ni bošnjački, ni hrvatski političari.\nĐukanović je rekao i da je neobično to što bošnjački politički faktor nije prepoznao potrebu da se jasnije distancira od izjave nekadašnjeg komandanta ratnog štaba Armije BiH Sefera Halilovića. Gost Dnevnika upozorava da je Halilovićeva izjava poziva na scenario ukidanja RS nasilnim putem, i vraćanje na Ustav iz 1974.\nKada je reč o spekulacijama da bi predsednik RS Milorad Dodik mogao da bude krivično gonjen nakon referenduma, Đukanović kaže da to jeste jedan od scenarija koji je najavljivan u javnosti, ali ne veruje da bi to moglo da se desi neposredno nakon referenduma. “Možda za nekoliko meseci, ali svakako ne posle referenduma”, ocenjuje on.\nŠto se tiče odnosa Srbije o referendumu u RS, Đukanović kaže da je Beograd izneo jasan stav da ne podržava referendum, i da s tim u vezi ne postoje razmimoilaženja.\nPrethodni članak Joksimović: Jačanje ruske meke moći globalni trend\nSledeći članak Joksimović: Odustajanjem od EU sve urađeno bilo bi stavljeno na kocku


Saudijce čeka kazna od Bajdena - Sputnjik Srbija\n09:25 02 Mart 2021\n13:44 05.02.2021 Preuzmite kraći link\nBliski istok je odavno postao polje beskrajnih eksperimenata za američke predsednike. Džordž Buš je odlučio da donese demokratiju u Irak zajedno sa američkim bombama. Barak Obama je stimulisao „arapsko proleće“ koje je koštalo region stotine hiljada života. Donald Tramp je počeo da gradi moćnu arapsko-izraelsko koaliciju protiv Irana.\nAdministracija Džoa Bajdena počinje da vraća američku politiku iz trampovskog izolacionističkog pragmatizma u liberalno-globalistički tok. Konkretno, novi predsednik hoće opet da pretvori pitanja ljudskih prava u jedan od ključnih spoljnopolitičkih instrumenata Sjedinjenih Država.\nTo neće biti lako, posebno nakon skandaloznih izbora i progona neistomišljenika u samoj Americi. Stoga je Bajdenu potrebna efikasna demonstracija koja bi pokazala ozbiljnost njegovih namera.\nU principu, Ruska Federacija je nadohvat ruke, a u njoj je Fond za borbu protiv korupcije (FBK, koji je Ministarstvo pravde označilo kao „stranog agenta“), čiji saradnici pišu pisma Vašingtonu tražeći da sankcijama kazne prekršioce ljudskih prava koji su blisku Kremlju.\nMeđutim, ruski primer neće biti upečatljiv, jer je i za vreme mandata prethodnog predsednika Amerika tražila kršenje ljudskih prava kao osnovu za vršenje pritiska na Moskvu. Za ulogu „optuženog“ Bajdenu je potreban neko ko jasno i prkosno krši ljudska prava, ali je izbegao četvorogodišnju kaznu „amoraliste“ Donalda Trampa.\nŠta Bajden zamera Saudijcima\nOčigledno je da će krivac biti Saudijska Arabija sa svojim defakto vladarom, prestolonaslednikom Mohamedom bin Salmanom. Problem sa njom nije samo u srednjovekovnim šerijatskim pravilima za građane kraljevine, već i u neljudskom ratu koji Saudijci i njihovi saveznici iz UAE vode u Jemenu protiv lokalnih Huta.\nPrema rečima američkog državnog sekretara Entonija Blinkena, akcije Saudijske Arabije u Jemenu su dovele do „najgore humanitarne krize našeg doba“. Za skoro 80 odsto stanovništva ove ionako izuzetno siromašne zemlje hitno je potrebna humanitarna pomoć.\nČak i tokom predizborne kampanje, Bajden je govorio o svojoj nameri da preispita odnose između Sjedinjenih Država i Sudijske Arabije. On je obećao da će opozvati „prazan račun“ koji joj je dao Tramp i „vratiti osećaj ravnoteže, perspektive i posvećenosti našim vrednostima na Bliskom istoku“.\n„Izabrani predsednik je već rekao da ćemo u potpunosti preispitati naše odnose kako bismo bili sigurni da su u skladu sa našim nacionalnim interesima i da poštujemo vrednosti koje zalažemo u ovo partnerstvo“, objasnio je krajem januara Entoni Blinken.\nSaudijski prestolonaslednik nema sreće\nPrestolonaslednik Saudijske Arabije je pokušao da izbegne američki udar. Na primer, pošao je na pomirenje sa Katarom i dobrovoljno prekinuo proizvodnju nafte kako bi stabilizovao tržište (i to uprkos činjenici da ekonomija zemlje doživljava pad već peti kvartal zaredom zbog cena nafte i posledica ograničenja izazvanih virusom korona).\nMeđutim, Muhamed Bin Salman nema sreće, navodi portal „Vzgljad“. Želja Vašingtona da pokaže posvećenost zaštiti ljudskih prava poklopila se sa željom demokrata da razbiju uspešan Trampov dosije na Bliskom istoku — prisiljavanje Palestinace na mir, stvaranje sistema kolektivne bezbednosti protiv Irana, sporazum između Izraela, s jedne strane, i Emirata sa Bahreinom, sa druge (jedan od njegovih glavnih arhitekata, predsednikov zet Džared Kušner, nominovan je za Nobelovu nagradu za mir).\nIstina, aktivisti za ljudska prava imaju drugačije mišljenje o uspehu ovog dosijea. Nezadovoljni su, na primer, prekomernom podrškom Izraela i preseljenjem američke ambasade u Jerusalim. Bili su ogorčeni zanemarivanjem interesa Palestinaca (koji su dovedeni pred svršen čin, i kojima je kao „zaslađivač“ predstavljena saglasnost Izraela da privremeno ne širi naselja na Zapadnoj obali). Iznosili su glasne kritike zbog bezuslovne podrške Saudijskoj Arabiji.\nVrhunac je bilo ubistvo novinara Džamala Kašogija, u oktobru 2018. Godine. Kašogi je živeo u SAD, a ubistvo je počinjeno u istanbulskom konzulatu Saudijske Arabije po naređenju Muhameda Bin Salmana. Zbog toga nisu čak ni izrečene sankcije prestolonasledniku.\nSada Bajden ne samo da baca Trampovo nasleđe, već želi i da postigne svoj uspeh — da obnovi nuklearni sporazum sa Iranom. A ovo je u potpunosti u suprotnosti sa Trampovim ulaganjem u stvaranje i podsticanje antiiranskog saveza.\nStoga Saudijskoj Arabiji, zajedno sa Emiratima, uskraćuju američko oružje. Godine 2020. Sjedinjene Države su sa UAE sklopile ugovor vredan 23 milijarde dolara, prema kojem je trebalo da isporuče ovoj bliskoistočnoj zemlji 50 aviona F-35, 18 borbenih dronova i raznu opremu. Ambasador Ujedinjenih Arapskih Emirata u SAD, Jusef el Otejba, istakao je da bi sporazum omogućio Emiratima da „preuzmu više ovlašćenja u okviru osiguravanja kolektivne bezbednosti i da oslobode neke američke snage za rešavanje drugih globalnih problema“.\nNajgore za Saudijce ako Bajden povuče sankcije Iranu\nStejt department je, naravno, rekao da je obustava primene ugovora o naoružanju rutinski događaj tokom promene vlade kako bi se „novom rukovodstvu pružila prilika da ih preispita“. Međutim, demokrate ga mogu u potpunosti ukinuti. Prema rečima budućeg šefa senatskog komiteta za spoljne poslove Boba Menendesa, ugovor je sklopljen bez detaljne analize mogućih posledica za američku nacionalnu bezbednost i „zaštite nevinih života u Jemenu“.\nAli najgora stvar za Saudijce i UAE je mogućnost da Bajden povuče sankcije Iranu.\nRijad shvata da nema smisla otvoreno napadati obnavljanje iranskog sporazuma, jer ga to može dovesti do izolacije i gubitka statusa glavnog američkog saveznika u arapskom svetu. Stoga Saudijci pokušavaju nekako da integrišu svoje želje u Bajdenove planove. Na primer, ministar spoljnih poslova kraljevine Fejsal big Farhan je predložio Amerikancima da poboljšaju nuklearni sporazum, uključivši u njega iranski raketni program, kao i „zloćudne akcije“ Teherana u regionu.\nIstovremeno, za stručnjake je očigledno da je Obamin sporazum zaključen i sproveden samo zato što se ticao čisto nuklearnog pitanja. Teheran nije spreman na kompromis ni kada je reč o raketama (koje značajno doprinose njegovoj odbrambenoj sposobnosti), a još manje kada se radi o „zloćudnim akcijama“, u koje Rijad svrstava pokušaje Teherana da odbrani svoje interese u Siriji, Iraku, Jemenu, Libanu i zalivskim zemljama.\nMeđutim, u Vašingtonu ima dovoljno političara koji dele stavove Saudijske Arabije, onih koji nisu zaboravili ni zauzimanje američke ambasade u Iranu, ni ponižavanje tokom okupacija Iraka. Možda će ovi ljudi postati advokati saudijskih interesa u Beloj kući, Pentagonu i Stejt departmentu. Ako američko-iranski odnosi krenu nizbrdo, „ribanje“ Saudijske Arabije zbog ljudskih prava biće samo privremena neprijatnost u odnosima Vašingtona i Rijada.\nljudska prava, sankcije Iranu, međunarodni odnosi, Džozef Bajden, Amerika, Saudijci, Saudijska Arabija


KONFERENCIJA O TVINING PROJEKTU ZA JAčANJE KAPACITETA TRANSPORTNOG SEKTORA: 27. MAJA 2015. GODINE\nDržavni sekretar u Ministarstvu građevinarstva, saobraćaja i infrastrukture Vlade Republike Srbije, Dejan Trifunović, otvoriće konferenciju povodom početka tvining projekta za jačanje administrativnih kapaciteta transportnog sektora u tom ministarstvu i nadležnim institucijama u sredu, 27. maja, u 11 časova, u Klubu poslanika, Tolstojeva 2.\nProjekat finansira Evropska unija iz fonda za pretpristupnu pomoć (IPA), a sufinansira Republika Srbija.\nU uvodnom delu skupa obratiće se i zamenik šefa Delegacije Evropske unije u Srbiji, Oskar Benedikt, ambasador Francuske u Srbije, Kristin Moro i pomoćnik ministra finansija Nataša Šimšić.\nDvogodišnji projekat vredan 1,75 miliona evra sprovodi se u saradnji sa tri članice EU – Francuskom, Finskom i Litvanijom.\nMinistarstvo građevinarstva, saobraćaja i infrastrukture ojačaće njegovom realizacijom svoje kapacitete u sektoru strateškog planiranja razvoja saobraćaja, kao i svih vidova saobraćaja u skladu sa politikom evrointegracija i privrednim razvojem Srbije.\nProjekat će doprineti i uspostavljanju sistema za upravljanje bezbednošću u železničkom sektoru, usaglašavanju nacionalnog zakonodavstva sa zakonodavstvom EU u oblasti saobraćaja, kao i jačanju administrativnih kapaciteta za izvršenje zadataka koji nastaju kroz proces pridruživanja EU.\nU projektu će učestvovati i druge institucije u čijoj je nadležnosti sprovođenje politike i razvoj i održavanje saobraćajnog sistema Srbije.\nIzvor: Press služba Vlade Srbije, 26.05.2015.


Sukob policije i pristalica opozicije u Albaniji | TV KANAL 9 NOVI SAD\nNaslovna KOMŠIJE Sukob policije i pristalica opozicije u Albaniji\nSukob policije i pristalica opozicije u Albaniji\nAlbanska policija se u Tirani sukobila s pristalicama opozicije koje su pokušale da na silu u udju u Parlament i spreče izbor privremenog državnog tužioca.\nSmatrajući današnje glasanje za imenovanje privremenog javnog tužioca proceduralno neispravnim, 3.000 demonstranata se sa zastavama SAD i EU okupilo ispred zgrade Parlamenta.\nPolicija je uspela da zaustavi demonstrante koji su ih gadjali dimnim bombama. Mediji su javili da je pritom povredjeno nekoliko osoba.\nPoslanici opozicije bacali su dimne bombe u zgradi Parlamenta, ali je vladajuća većina uspela da održi sednicu i izabere Artu Marku za vršioca dužnosti javnog tužioca sa 69 glasova Socijalističke partije, posle čega je, u oblaku dima, Marku podneo zakletvu.\n“Ovo je početak narodnog ustanka” rekao je vodja najveće opozicione stranke, Demokratske partije, Lulzim Baša i za januar najavio demonstracije i “političke mere u Parlamentu”.\nVlasti u Tirani su za imenovanje vršioca dužnosti javnog tužioca imale podršku EU i SAD koji pomažu u sprovodjenju pravosudnih reformi koje su uslov da Albanija, kandidat za prijem u EU od 2014, sledeće godine počne pregovore s Briselom čemu se nada.\nAmbasada SAD u Tirani je osudila današnje nerede i u saopštenju ukazala da je “otišao javni tužilac koji je odbijao da goni političare”, da “narod Albanije nestrpljivo očekuje pravdu, a političari se plaše”.\nPremijer i šef vladajuće Socijalističlke stranke Edi Rama je, pred odlazak za Brisel na večeru lidera zemalja Balkana s visokom predstavnicom EU za spoljnu politiku Federikom Mogerini, kritikovao opoziciju zbog današnjeg protesta kojim “kvari sliku o Albaniji i to baš kada očekujemo pokretanje pregovora o prijemu u EU”.\nPrethodni tekstOTVORENI EKRAN, 14.12.2017. Biljana Gabriella Živović\nSledeći tekstUN: Austrijska koalicija predstavlja opasan razvoj dogadjaja


DIZAJN SA VIŠE LUKSUZA I EGZOTIKE - BOSCOLO - Uređenje i dizajn doma\nDIZAJN SA VIŠE LUKSUZA I EGZOTIKE – BOSCOLO – Boscolo je svjetski priznata dizajnerska kompanija i arhitektonski studio\nOva kompanija je posebno specijalizovana za opremanje luksuznih prostora te nudi kompletnu uslugu koja se prilagođava svakom projektu posebno. Na osnovu jedinstvenog pristupa projektima, londonska kompanija Boscolo je za svoja rješenja nagrađena brojnim nagradama i priznanjima.\nTajna uspjeha vjerovatno leži u načinu na koji se pristupa svakom prostoru, uvodeći na nenametljiv način dašak luksuza i ekstravagancije. Svaki prostor, ne bitno je li u pitanju stan ili kuća u izvođenju dizajnera iz kompanije Boscolo, otkrivaju trag egzotike i dekadencije.\nU okolini Londona, ova kompanija je imala težak zadatak da odgovori na zahtjeve vlasnika koji su sljedbenici posebnih vjerskih shvatanja. Novi kompletno renovirani prostor je morao dati osjećaj zena i harmonije u prostoru, ali istovremeno da bude moderan i luksuzan. Do rješenja se došlo upotrebom harmoničnih nijansi sive i bijele, koje dopunjene sa prije izabranim brendiranim namještajem čine nenametljivu atmosferu.


Koncert Indexa i prijatelja u Beogradu i Novom Sadu\nM. D.\t 13. septembra 2015. 08:00\nKoncert Indexa i prijatelja “Da sam ja netko” biće održan 30. septembra u Sava centru, a 1. oktobra u Novom Sadu u Srpskom narodnom pozorištu.\nInicijator projekta i producent Tomislav Kašljević ponovno okuplja muzičare, nekadašnje članove “Indexa” nastavljajući tradiciju koja traje i obnavlja se iz godine u godinu od 2007, uz uvek rasprodate dvorane i bezvremenske pesme te grupe koje obožavaju sve generacije publike.\n“Ovo je još jedan koncert posvećen legendama! Od samog početka, okupljamo se da ovim koncertima odamo počast velikoj grupi, a uvek smo u mislima s preminulim članovima Davorinom Popovićem, Bodom Kovačevićem, Đorđem Kisićem, Đorđem Novkovićem i Encom Lesićem”, kaže on.\nKašljević je dodao da mu je čast što je cd koji je snimljen na jednom od proteklih koncerata nagrađen Porinom, najvećom hrvatskom muzičkom nagradom.\nOve će godine u postavi Indexa sviraće nekadašnji članovi: Fadil Redžić, (bas gitara), Ranko Rihtman, Neno Jurin i Kornelije Kovač (klavijature), Peco Petej i Miroslav Šaranović (bubnjevi) i Muris Varajić (solo gitara).\nPesme “Da sam ja netko”, “Sanjam”, “Bacila je sve niz rijeku”, “Sve ove godine”, “Svijet u kojem živim”, “U jednim plavim očima”, “Plima” i mnoge druge, pevaće Dado Topić, Željko Bebek, Masimo, Hari Mata Hari, Goran Karan, Aleksandra Kovač, Boris Novković, Seid Memić Vajta, Jelena Tomašević…\nPoseban gost ovogodišnjeg koncerta je pobednik showa “X-Factor Adria” Amel Ćurić, navode organizatori.\nKarte se nalaze u prodaji po cenama za Beograd od 1.800, 2.100, 2.400 i 2.700 dinara, a mogu se nabaviti na blagajnama Sava centra i Eventima, dok za Novi Sad cene iznose 2.200 i 2.400 dinara na blagajni SNP-a.


MK Group tradicionalno obezbedila novogodišnje poklone za štićenike SOS Dečijeg sela | MK Group\n„MK Group tradicionalno brine o štićenicima Zajednice mladih, kroz razne programe, a s namerom da im obezbedimo bolje i kvalitetnije uslove života. Ovo je samo jedna od društveno odgovornih aktivnosti koje MK group sprovodi. U poslednjih 5 godina, donirali smo više od 4 miliona evra u preko 500 društveno odgovornih akcija, čime potvrđujemo da brinemo o svim lokalnim zajednicama u kojima poslujemo“, istakla je Aleksandra Stojanović, direktorka korporativnih poslova MK Group. Ona je podsetila da je ta kompanija pre sedam godina izgradila Kuću za mlade pri SOS Dečijem selu u Kraljevu, čime je trajno omogućila humanije uslove za odrastranje tinejdžera.\nDo sada je u Kući stasalo više od 50 devojčica i dečaka bez roditeljskog staranja, a trenutno u njoj boravi 12 srednjoškolaca i isto toliko studenata. Osim izgradnje „Kuće za mlade“ koja se prostire na 340 kvadrata, MK Group konstantno brine o mladima, pa je tako realizovala i projekat „Digitalna pismenost“ u nameri da tinejdžere SOS Dečjeg sela aktivnije uključi u društveni život i pomogne im u izboru budućeg zaposlenja.\n„Zahvalila bih se porodici Kostić i kompaniji MK Group što godinama pomažu mladima bez roditeljskog staranja i što su do sada uložili više od 350.000 evra kroz razne vidove pomoći, kao što su zimovanja na Kopaoniku, ski oprema i ski škola, sportska oprema, edukativne radionice, IT oprema i tehnika i mnoge druge. Svaki gest i donacija u velikoj meri nam olakšavaju rad i ovim mladim ljudima ulivaju nadu da na putu odrastanja nisu sami”, izjavila je Vesna Mraković Jokanović, Nacionalna direktorka Fondacije SOS Dečija sela Srbija.\nKompanija MK Group se kontinuirano trudi da, kroz svoj društveno odgovorni rad, stvori bolje uslove za život i razvoj dece i mladih. Pored različitih vidova pomoći za mlade iz SOS Dečijeg sela Kraljevo, ova kompanija već 10 godina obezbeđuje zimovanja i za najbolje đake sa Kosova i Metohije, a prošle godine je u humanitarnoj akciji „Magnet za ljubav“ obezbedila prateću opremu za Dečiju bolnicu u Novom Sadu.


Auto osiguranje - Toyota zabeležila rast prodaje u Srbiji u 2015.\nToyota zabeležila rast prodaje u Srbiji u 2015.\nU 2015. Toyota je u Srbiji povećala prodaju svojih automobila za deset odsto. Od početka godine, sa uključenim očekivanim isporukama za decembar, prodato je ukupno 1.070 vozila, dok je u 2014. isporučeno 980 automobila.\nIstovremeno, nastavljen je i trend rasta Toyotinog udela na srpskom automobilskom tržištu.\nU 2015. Toyota je u prodaji novih automobila u Srbiji učestvovala sa 5,5%, u odnosu na 5% koliko je bio udeo u 2014. godini.\nNajtraženiji Toyotin model u Srbiji i dalje je Yaris - u 2015. isporučeno je 330 automobila.\nSa 230 prodatih primeraka Corolla je na drugom, dok je Auris na trećem mestu sa 205 isporučenih vozila.\nGodina koja je pri kraju za Toyotu Srbija je značajna i zbog uspešnog tržišnog debija redizajniranih modela Auris i Avensis, kao i zbog zapaženog učešća na 52. Međunarodnom salonu automobila u Beogradu.\nU 2015. došlo je i do promene na čelu kompanije. Od sredine decembra novi direktor Toyote Srbija je Damir Višošević.


"“Ludogorec je ozbiljna ekipa. Ostaje žal što smo primili tri gola posle grešaka, bukvalno smo im poklonili pobedu. Moraćemo da izvučemo pouke. Šteta je što nismo bili kompletni, mnogo bi nam značilo sedam reprezentativaca koji nisu bili sa nama. Uz svo uvažavanje igrača koji su nastupili protiv Ludogoreca, kada konstantno igrate u prvenstvu i vežete 14 pobeda onda je kasnije problem izostanak nekolicine, što se videlo”", rekao je Pavićević po povratku iz Bugarske.\nBivši reprezentativac Crne Gore ističe da crveno-beli nisu iskoristili nekoliko prilika da stignu dva gola prednosti, za šta su u finišu kažnjeni.\n"Da smo kompletni i u slučaju da se nađemo sa njima u nekim evropskim kvalifikacijama mislim da bismo egal igrali. Ne bi bio jači Ludogorec, iako poseduje veliki kvalitet sa Brazilcima, Portugalcima, fizički su jaki i brzi”", rekao je Pavićević.\nPred izabranicima Miodraga Božovića narednog vikenda je težak ispit u Superligi, gostovanje u Nišu protiv Radničkog. Biće to duel ekipe koja je primila najmanje golova protiv najefikasnije u ligi, dok se Pavićević nada da u konačnom ishodu presudno biti ovo drugo.\n"“Niš je teško gostovanje, a Radnički ozbiljna ekipa sa kvalietnim invidualcima. Biće prava fajterska utakmica i nadam se da ćemo ličiti na sebe kao do sada. Radnički je u vrhu tabele, igra čvrsto, ali nemamo izbora i samo uz dobar pristup možemo da očekujemo pozitivan rezultat. U poslednje vreme rešavamo skoro sve situacije pred protivničkim golom, nadam se da će tako u Nišu”", dodao je Pavićević.\nPrema njegovim rečima ekipa oseća pritisak posle 14 pobeda u nizu u domaćem šampionatu, iako ubedljivo drži mesto lidera.\n"Nije ni malo lako ostvariti 14 pobeda u nizu. Odavno se stvorio pritisak da nastavimo seriju, hoćemo više i to je sportski. Posebno je to izraženo u javnosti, piše se 12, 13,14 pobeda, da li ćemo kiksnuti negde… Mi to čitamo i gledamo, ali pokušaćemo da se ne opterećujemo sa tim. Kad-tad ćemo kiksnuti, daj Bože da potraje, a tek sada smo zagrizli kako bi trebalo i želimo to da odradimo što bolje do zimske pauze”", zaključio je Pavićević.


U Austriji obavezne maske i na otvorenom - TU magazin\nU Austriji obavezne maske i na otvorenom\nAustrijski parlament je produžio lockdown za nevakcinisane građane za još deset dana, a pored toga su uvedene dodatne epidemiološke mere\nLockdown za nevakcinisane stanovnike Austrije je produžen do 20. januara, i prema aktuelnom stanju u zemlji takvo stanje bi još moglo još dugo da bude na snazi. Sve mere koje ograničavaju slobodu građana moraju se produžavati svakih deset dana.\nOsim toga, u Austriji je stupila na snagu nova uredba o epidemiološkim merama koja predviđa i obavezu nošenja maski na otvorenom prostoru, na svim mestima gde nije moguće držati distancu od dva metra obavezno je nošenje FFP2 maske.\nMaska je obavezna u svim pešačkim zonama, na pijacama, na skupovima na otvorenom, na stanicama i stajalištima. Nove mere podrazumevaju i promenu kovid propusnica, odnosno trajanje, za sva lica koja su primila dve doze vakcine propusnica važi šest meseci, a za osobe koje su primile buster dozu važi devet13.\nPrethodni tekstPlaninska idila u regionu\nSledeći tekstSkijališta u BiH najpopularnija u regionu


Više od 700 civila - među kojima 52 dece - poginulo je u Ukrajini od kako je Rusija izvršila invaziju na tu zemlju pre tri nedelje, mada je "stvaran broj verovatno mnogo veći", saopštila je u četvrtak podsekretarka Ujedinjenih nacija za politička pitanja Rozmeri Dikarlo na sednici Saveta bezbednosti UN.\nDikarlo je članicama Saveta bezbednosti rekla da je agencija UN za ljudska prava registrovala 726 smrtnih slučajeva, među kojima 52 dece, te 1.174 povređenih, uključujuć 63 dece od 24. februara do 15. marta. Nije precizirala ko je kriv za žrtve.\n"Broj civilnih žrtava i razaranje civilne infrastrukture u Ukrajini ne mogu se negirati. To zahteva sveobuhvatnu istragu i odgovornost", rekla je Dikarlo.\nSvetska zdravstvena organizacija potvrdila je 43 napada na zdravstvene ustanove u Ukrajini, u kojima je poginulo 12 osoba a povređene još desetine ljudi, među kojima su zdravstveni radnici, izjavio je generalni sekretar SZO Tedros Adanom Gebrejesus pred Savetom bezbednosti UN.\nBlinken: Američki državljanin poginuo u Ukrajini, napadi na civile ratni zločin\n"U svakom sukobu, napadi na zdravstvene radnike i ustanove su kršenje međunarodnog humanitarnog prava", rekao je Tedros 15-članom savetu, ali nije precizirao ko je odgovoran za napade.\nSavet bezbednosti u petak je trebalo da glasa o ruskoj rezoluciji u kojoj se traži pristup pomoći i zaštita civila u Ukrajini, ali je ruski ambasador u međuvremenu rekao da mera neće biti stavljena na glasanje.\nFrancuski ambasador Nikolas de River rekao je da bi se davanjem podrške ruskoj rezoluciji, Moskvi dalo zeleno svetlo da nastavi rat.


Kina optužila dvojicu Kanađana za navodnu špijunažu\nMichael Spavor i Michael Kovirg\nKina je optužila dva pritvorena kanadska državljana za špijuniranje, 18 mjeseci nakon njihovog hapšenja u decembru 2018. godine, par dana nakon što je u Vankuveru zadržana izvršna direktorica Huawei kompanije. Kina poriče povezanost između ova dva slučaja i tvrdi da su uhapšeni Kanađani odavali državne tajne.\nHapšenje u decembru 2018. godine uslijedilo je samo par dana nakon što je Meng Wanzhou (Vandžu), izvršna finansijska direktorica u kineskom Huaweiju pritvorena u Vankuveru na osnovu potjernice Sjedinjenih Država. Kina poriče da je presuda osveta za hapšenje Vandžu.\nKćerka osnivača kineskog tehnološkog giganta Huaweija nalazi se u kućnom pritvoru, a uhapšena je pod sumnjom optužbe za prevaru i kršenje sankcija uvedenih Iranu. SAD tvrdi da je Wanzhou sakrila povezanost Huawei i kompanije Skycom, u pokušaju da proda opremu Iranu, uprkos sankcijama koje je Wasington uveo Teheranu.\n'Državne tajne i obavještajni podaci'\nMichael Kovirg, bivši diplomata osuđen je u Pekingu zbog sumnje da je vršio špijuniranje državnih tajni i obavještajnih podataka.\nMichael Spavor, poduzetnik optužen je u Dandongu u blizini granice sa Sjevernom Korejom zbog sumnje da je špijunirao za strane faktore i da im je ilegalno osigurao državne tajne.\nKovirg je bivši diplomata u Pekingu koji je radio kao viši savjetnik za International Crisis Group (Međunarodna krizna grupa), a Spavor je osnivač kompanije koja pomaže u organizovanju putovanja u Sjevernu Koreju. Kako piše CNN, njegova kompanije pomogla je bivšem NBA igraču Dennisu Rodmanu pri putovanju u Pjongjang kako bi se susreo sa sjevernokorejskim liderom Kim Jong Unom.\nTokom konferencije za medije u petak, glasnogovornik kineskog ministarstva vanjskih poslova Zhao Lijan rekao je da su dokazi protiv dvojice optuženih Kanađana ‘čvrsti’, a činjenice ‘jasne’.\nVila u Vankuveru i nepoznata lokacija u Kini\nKanadski premijer Justin Trudeau optužio je Kinu u septembru prošle godine da koriste arbitražno pritvaranje za postizanje svojih političkih ciljeva.\nOn je također ranije rekao da zvaničnici Kine povezuju hapšenje direktorice Huaweija i pritvaranje kanadskih državljana.\n“Kanada ima nezavisni pravosudni sistem koji funkcioniše bez uplitanja političara. Kina tako ne funkcioniše i čini se da ne razumije da mi imamo pravosuđe koje je nezavisno od uplitanja politike", rekao je tada Trudeau.\nOva dvojica Kanađana privedena su 10. decembra, deset dana nakon hapšenja finansijske direktorice Huaweija.\nHuawei u fokusu\nSud u Kanadi odlučio je ovog mjeseca da izručenje Ming Sjedinjenim Državama može da pređe u narednu fazu.\nOna je puštena uz kauciju tokom trajanja procesa i, kako piše AP nalazi se u jednoj od dvije vile koje ima u Vankuveru. Dvojica zatvorenih Kanađana nalaze se na nepoznatoj lokaciji, te im je odbijen zahtjev za advokatom i posjeta porodice. Tokom 2019. godine objavljeno je da Kanađane ispituju od šest do osam sati svakog dana.\nOdnosi Kine i Kanade veoma su loši trenutno, a tenzije između njih dodatno štete reputaciji Huaweija u Americi. Dvije od tri velike kanadske telekomunikacijske kompanije najavile su ranije ovog mjeseca da su odlučile kako neće koristiti tehnologiju Huaweija za razvoj nove generacije 5G mreže. Umjesto njih, odabrali su švedsku Ericsson kompaniju kao i Nokiju za dobavljača 5G opreme.\nHuawei, najveći dobavljač mrežne opreme na svijetu koje koriste telefonske i internet kompanije, već dugo je posmatran kao mogući špijun kineske vojske i njihovih visoko sposobnih sigurnosnih snaga.\nSjedinjene Države tražile su od Kanade da isključe Huawei opremu iz izgradnje 5G sistema, uz pojašnjenje da je ova kompanija povezana sa kineskim režimom. SAD, kao i Australija blokirali su Huawei, Velika Britanija trenutno revidira odluku o korištenju kineskih sistema, iako je vlada u Londonu u januaru ove godine odlučila da će Huawei isporučiti 35 posto potrebne opreme za izgradnju 5G.\n5G mreža u Evropi – sigurnosno i političko pitanje\nUprkos zastojima u korištenju Huawei opreme, Kina poriče da je ova kompanija povezana sa njihovim režimom.


Gradska kuća u Novom Sadu najavljuje Mišeluk - PLUMRACE\n27. 05. 2014. Comments (0) Views: 479 Autosport, Kružne trke\nGradska kuća u Novom Sadu bila je domaćin konferencije za novinare na kojoj je najavljena organizacije druge kružne trke Otvorenog šampionata Srbije koja će biti održana 14 i 15. jun 2014 na poznatoj uličnoj stazi Mišeluk.\nPored najave takmičenja, akcenat je stavljen i na prateće sadržaje koji su usmereni na promociju bezbednosti u saobraćaju, posebno kod ugroženih kategorija učesnika: dece, omladine, motociklista i starijih osoba. Kroz javne časove o bezbednosti biće ukazano na probleme ponašanja u saobraćaju koje je moguće promeniti i smanjiti broj nastradalih koji se na nivou Srbije godišnje kreće u brojci oko 600 osoba. Javni čas bezbednosti i promocija trke biće organizovani na Trgu Slobode ispred Gradske kuće 13. juna 2014.\nPosle pauze od nekoliko sezona ASK Petro Max uz veliku podršku grada potpisuje organizaciju trke na saobraćajnoj petlji Mišeluk. Prateće aktivnosti na stazi počinju od 10 časova. Takmičenje će se bodovati za Otvoreni šampionat Srbije, trening i kvalifikacije zakazane su za subotu, dok je trka planirana za nedelju. Organizator očekuje više od 80 takmičara iz Srbije i regiona, koji će pokazati znanje i spremnost za volanom trkačkih automobila u 7 klasa, grupisanih u 4 divizije.\nKao odgovoran organizator, ASK Petro Max se potrudio i da dobrim javnim informisanjem ukaže na period zatvaranja saobraćajne petlje Mišeluk i mosta Slobode ( 14 i 15. jun u periodu od 10.00 – 16.00 časova), kako bi građani lakše podneli izmenjeni režim saobraćaja i kako bi se gužve prilikom prelaska dva druga mosta u Novom Sadu svele na minimum.\n» Autosport, Kružne trke » Gradska kuća u Novom Sadu najavljuje Mišeluk


Ozvučenje za velike prostore - Sm Ozvucenje - Iznajmljivanje ozvucenja\nKada se organizuju značajne manifestacije na otvorenom prostoru ili događaji u velikim halama posebno važnu ulogu ima ozvučenje. Uglavnom se u ovim situacijama ozvučenje iznajmljuje, a već smo pisali o tome zašto je ovo bolja opcija. Međutim, kada je u pitanju veliki objekat ili otvoreni prostor uobičajeni paketi opreme za iznajmljivanje neće biti odgovarajući, već je u ovom slučaju najbolje rešenje audio komercijalni sistem.\nKakav je to komercijalni audio sistem ozvučenja?\nKomercijalni audio sistem ozvučenja ima dve osnovne funkcije:\nPrimarna funkcija ovih sistema je da informišu ili upozore prisutna lica o bitnim informacijama u nekim vanrednim situacijama, poput požara ili drugih situacija koje zahtevaju hitnu evakuaciju.\nSekundarna funkcija se odnosi na učobičajene i normalne uslove u kojima se ovi sistemi koriste za emitovanje ambijentalne muzike ili čak reklamnog sadržaja.\nNa osnovu njihove osnovne i sekundarne namene možete zaključiti da ove sisteme često srećete u svakodnevnom životu, bez da obratite posebnu pažnju na njih. Oni su instalirani u mnogim javnim prostorima poput škola, bolnica, autobuskih i železničkih stanica, aerodroma, kao i poslovnim objektima i restoranima.To su objekti u kojima zbog velike površine nije moguća upotreba klasičnog ozvučenja.\nPrednosti iznajmljivanja audio komercijalnih sistema ozvučenja\nDistribucija audio signala na većim dužinama\nOsnovna prednost komercijalnih sistema u odnosu na klasična ozvučenja je u načinu funkcionisanja. Klasična ozvučenja zvučnicima šalju audio signale niske voltaže, a jake struje što zahteva kabl sa debljim jezgrom što su zvučnici na većoj udaljenosti. S druge strane, komercijalni sistemi koriste posebna pojačala, koja šalju signal slabije struje, a znatno veće voltaže – 25V, 70V i 100V. To omogućava upotrebu kablova većih dužina sa tanjim jezgrom i znatno nižim troškovima iznajmljivanja ozvučenja kod većih instalacija.\nVeći broj zvučnika\nKomercijalni sistemi omogućavaju i povezivanje mnogo većeg broja zvučnika nego što je to slučaj sa klasičnim ozvučenjem. Razlog se krije u tome što oni nemaju problem sa impedansom pod opterećenjem. Jedino što je bitno da ukupna snaga povezanih zvučnika ne prelazi snagu pojačala. Stoga se najčešće ostavlja od 10% do 20% prednosti snage pojačala u odnosu na ukupnu snagu svih zvučnika, kako bi se obezbedila pouzdanost sistema.\nMogućnost integracije sa drugim sistemima još jedna je velika prednost komercijalnih sistema. Ona je u vezi sa primarnom i sekundarnom funkcijom ovog tipa ozvučenja za iznajmljivanje. U prvom slučaju kada treba da upozori ljude na neku vrsu opasnosti, moguće ga je povezati sa sistemom za detekciju požara u javnim objektima. U slučaju opasnosti, automatski bi se oglasila sirena ili unapred snimljena govorna poruka.\nKada govorimo o sekundarnoj funkciji, tada postoji mogućnost povezivanja sa brojnom dodatnom opremom poput predpojačala za povezivanje većeg broja mikrofona, audio plejera, tjunera, telefonskih interfejsa i drugih elemenata.\nDakle kada vam je potrebna instalacija većeg broja zvučnika, na velikoj površini najpozdanije rešenje je iznajmljivanje komercijalnog sistema ozvučenja. To je najjednostavnije i veoma pristupačno rešenje u ovakvim situacijama. Ukoliko vas brine montaža celokupnog sistema, ona je uglvnom za objekte i događaje koji su u Beogradu uračunata u cenu iznajmljivanja ozvučenja. Što je najvažnije, pouzdanost ovog sistema je na veoma visokom nivou, te možete biti sigurni da čitav trud uložen u organizaciju vašeg događaja neće pokvariti problemi sa ozvučenjem.


Šifra artikla: 354329\nPred čitaocem se nalazi knjiga koja na zanimljiv i veoma jednostavan način otkriva pojedinosti koje mnogi od nas nisu znali. Nevelika po broju strana, a napisana pažljivim odabirom rečenica, ova knjiga je naše najvrednije svedočanstvo koje govori o životu i delu Nikole Tesle, velikana sveta nauke. Ne krijući od javnosti, Nikola Tesla iznosi sve pojedinosti iz svog života, čak i one koje bi u jednom trenutku za čoveka bile sramotne, a sve u cilju da dokaže da je moć ljudskog uma nenadmašiva i da se čovek sa svim neprijatnostima i problemima može suočiti i izboriti, samo ako to istinski želi. Ovo delo je pravo svedočanstvo da se preko trnja stiže do zvezda, uz uslov da je želja ta koja je zvezda vodilja. Da je Nikola Tesla naš, ali i svetski priznat i poznat naučnik, javnost je to odavno znala, a šta je sve prethodilo tome da se o ovom umu nenadmašivih razmera i dan-danas govori, čitalac ima priliku da kroz ovo delo to i sazna. Svakako, jedno je sigurno: Nikola Tesla ‒ ime koje odjekuje svetom.


- Nije bila tolika suma, ali sam pozajmio novac od prijatelja, platio dug i završio s porezom - rekao nam je juče Petković.\n- Nisam ni mogao da dobijem toliko veliki kredit u banci - dodao je Petković.\nUpitan da li strahuje od smene u Vladi Srbije, o kojoj pojedini mediji spekulišu, Petković je odgovorio odrečno. Na opasku da lider SNS i vicepremijer Aleksandar Vučić navodno nije zadovoljan njegovim angažmanom u Vladi, ministar kulture je naveo da mu predsednik naprednjaka do sada ništa nije zamerio.\n- Ne znam ko plasira priče o mojoj smeni, ali su neistinite - rekao je Petković.\nOn je naglasio da je prvi od ministara Vučiću podneo izveštaj o šestomesečnom radu. Petković je saglasan s tvrdnjama da su budžetska izdvajanja za kulturu mala i tvrdi da je i on time nezadovoljan.\n- Nažalost, nisam ja o tome odlučivao, nego Ministarstvo finansija. Kada sam pitao Dinkića zašto je toliko mali budžet za kulturu, on mi je odgovorio: “Ne može više, ako damo više za kulturu, onda neće biti za penzije” - naveo je Petković.


Evroliga proglasila najbolje 18. kola - Televizija Kopernikus TV K::CN\nEvroliga proglasila najbolje 18. kola\nNagradu MVP 18. kola Evrolige osvojio je Nando De Kolo. Francuz je u pobedi CSKA nad Bambergom 85:64 postigao 26 koševa i zabeležio četiri skoka, pet asistencija i tri ukradene lopte, za ukupan indeks korisnosti od 35 poena. De Kolo, kome je ovo traća titula MVP igrača u aktuelnoj sezoni, je i najbolji strelac 18. kola. Centar Crvene zvezde Ognjen Kuzmić i krilo Makabija Devin Smit najbolji su skakači ove runde sa po devet uhvaćenih lopti.\nKada se pogleda dosadašnji tok sezone Kuzmić je treći skakač sa 7.9 skoskova pomeču.Miloš teodisić je lider u aisiencijama sa 7.6 uspešnih dodoavanja po utakmici, dok je košarkaš Zvezde Čarls Dženkins najbolji u ukradenim loptma, u proseku dve po meču.\nMeđu najboljim potezima minulog kola našla se i akcija Jovića i Kuzmića, kada je centar našeg tima, u trenutku kada se lomio rezultat, zakucao koš Makabija.Tandem Zvezde zauzeo je četvo mesto, dok je najbolji potez 18 kola izveo je košarkaš Olimpijakosa Kem Birč na utakmici protiv Baskonije u Pireju.


Kvalitetni sadržaji u visokokategorisanim hotelima na obali, ali i moderno opremljeni apartmani u privatnom smještaju u potpunosti se uklapaju u želje i očekivanja gostiju iz Bjelorusije, zaključili su predstavnici studijske grupe iz ove istočnoevropske države tokom svog boravka u Budvi.\nPosredstvom turističke agencije “Gulliver Montenegro” šesnaest predstavnika turoperatora TUI RU & CIS i turističkih agencija boravili su na našoj rivijeri sredinom jula. Pored upoznavanja sa turističkom ponudom Budve gosti iz Bjelorusije su imali priliku i da obiđu najljepše krajeve Crne Gore i sa svojim domaćinima podijele divne utiske o prirodnim ljepotama.\nTuristička organizacija opštine Budva je agentima bila domaćin u Petrovcu, a pored razgovora o utiscima sa njihovog boravka, poklonjen im je i promotivni materijal koji će ih detaljnije upoznati sa svim sadržajima naše lijepe destinacije.\nTA “Gulliver Montenegro” je organizovala i dolazak predstavnika turoperatora TUI UA i turističkih agencija iz Kijeva, a naši hotelijeri i vlasnici privatnog smještaja su se potrudili da ih domaćinski dočekaju i profesionalno upoznaju sa svojim kapacitetima.\nTržišta Bjelorusije i Ukrajine su veoma značajna za Budvu i Crnu Goru, a sve znanje i iskustvo u turističkom sektoru treba, tokom ove godine, koristiti za jačanje dosadašnje saradnje i stvaranje novih konekcija. Od posebne je važnosti saradnja sa turističkim agencijama iz našeg grada koji ozbiljno rade na kreiranju još boljeg imidža destinacije – ističu iz LTO Budva.


Osoblje i gosti u moskovskom baru gledaju obraćanje ruskog predsednika Vladimira Putina, 25. mart\nS porastom slučajeva zaraze Covid-19 u Rusiji, predsednik Vladimir Putin je na televiziji objavio mere za koje je rekao da imaju za cilj pozajmice mladim porodicama, radnicima i vlasnicima malih preduzeća kako korona virus masovno remeti svakodnevni život, piše redakcija Radija Slobodna Evropa na engleskom jeziku.\nA na kraj svog iznenađujućeg 17-minutnog govora 25. marta, najavljenog samo nekoliko sati ranije, Putin je izložio kako će se ta podrška finansirati, u celini ili delimično: oporezivanjem bogatih.\nIako ima pristup stotinama milijardi dolara pažljivo sačuvanim upravo za ovakvu ekonomsku krizu, Putin je neočekivano tražio dugoročne promene poreskog zakonika koje ciljaju najbogatije pojedince, kao i, u mnogo manjem obimu, srednju klasu.\n"Sa svim dodatnim novcem koji dolazi iz budžeta od ove dve mere, preporučujem ciljanu potrošnju za podršku porodica s decom, pomoć ljudima koji su izgubili posao ili su bolesni", rekao je.\nMada su privremene mere potrošnje nedavno smišljene za suočavanje sa širenjem korona virusa, poreske promene bi mogle biti zasebna mera koja je razvijena pre nekog vremena, kažu analitičari.\nKrizna atmosfera nametnuta korona virusom možda je jednostavno pružila zgodno vreme za uvođenje potencijalno rizičnih povećanja poreza kojima su bogati Rusi – čiji novac može biti pretvoren u politički uticaj – dosad uspevali da se odupru.\n"Oni su neko vreme pripremali ovu novu fazu poreske reforme. Mislim da to nije bila impulsivna odluka Putina. Ali je on odlučio da iskoristi krizu kao izgovor za uvođenje povećanja poreza koja nisu povezana s krizom", rekao je Vladimir Tihomirov, glavni ekonomista u moskovskom BCS broker.\nMnogi najbogatiji pojedinci u Rusiji poseduju domaće kompanije preko entiteta registrovanih u ofšor jurisdikcijama s niskim porezima kao što su Kipar i Britanska Devičanska ostrva. Ruske kompanije onda obično distribuiraju profit kao dividende ofšor entitetima.\nPutin je rekao da se dve trećine tih isplata oporezuje sa samo dva odsto, umesto ruske proporcijalne poreske stope od 13 odsto, zbog međunarodnih sporazuma koje Rusija ima s takvim ofšor destinacijama.\n"To, blago rečeno, nije fer", rekao je Putin u obraćanju 25. marta.\nPutin je naglasio da većina zemalja oporezuje takve kamate i dodao da će depoziti u ruskim bankama "i dalje biti atraktivni", čak i posle promene. Njegova tvrdnja da će to uticati na samo jedan odsto vlasnika štednje u bankama – što je sporan broj, pošto mnogi građani dele svoje depozite na više računa – nije umirila kritičare koji smatraju da će srednja klasa biti značajno pogođena.\nKritičar Kremlja Leonid Volkov\n"Dodatno muženje srednje klase koja nestaje", naveo je Leonid Volkov, opozicioni političar povezan s neprijateljem Kremlja Aleksejem Navaljnim, u postu na Telegramu o oporezivanju dobiti od kamata. "I, još važnije, kakve veze uopšte to ima s korona virusom?"\nTihomirov je rekao da je vlada možda bila oprezna s velikom merom u vezi s porezima posle povećanja poreza na dodatu vrednost (PDV), što je ugrozilo ekonomski rast, i povećanjem starosne granice za odlazak u penziju, što je oborilo Putinovu popularnost.\nRusija je na početku 2019. povećala PDV na 20 odsto s 18 odsto, a 2018. je usvojila zakon koji postepeno podiže starosnu granicu za penziju za pet godina. Nepopularna penzijska reforma podneta je parlamentu u junu iste godine, baš kada je u Rusiji počelo svetsko fudbalsko prvenstvo.\nEkonomisti su rekli da nije jasno koliko će nove mere potrošnje za borbu protiv korona virusa koštati ruski budžet.\nKrizna potrošnja znači da će se Rusija verovatno suočiti s budžetskim deficitom ove godine ako globalne cene nafte ostanu ispod 40 dolara po barelu, rekla je Elina Ribakova, zamenica glavnog ekonomiste Instituta za međunarodne finansije (Institute for International Finance ) sa sedištem u Vašingtonu. Referentna nafta Brent trenutno je ispod 30 dolara po barelu.\nRusija bi lako mogla posegnuti za 120 milijardi dolara u takozvanom fondu za "crne dane" da pokrije budžetski deficit ne samo ove godinu, već i u narednim godinama, rekli su zvaničnici ranije ovog meseca. Taj fond je deo ukupne državne rezerve od 570 milijardi dolara, četvrte po veličini na svetu.\n"Cela poenta ovde nije potrošiti novac iz rezervi već da se pokuša da se održi uravnoteženi budžet", rekao je Tihomirov povodom poreza. "Ako će trošiti novac iz crnog fonda, to će raditi postepeno."\nBudžet bi mogao da dobije najmanje osam milijardi dolara od novog poreza, na osnovu procene jednog analitičara da su Rusi prošle godine platili 93 milijarde dolara u dividendama i kamatama svojim ofšor entitetima.\nSergej Aleksašenko, bivši zamenik predsednika centralne banke i glasni kritičar Putina, naznačio je da predsednik ima i druge motive za povećanje poreza bogatima.\n"Putin želi da proširi svoju kontrolu nad ruskim biznisom i njegovim resursima", rekao je Aleksašenko, dodajući da će porezi doneti "sitan" rezultat za budžet.\nAko je to slučaj, onda ovo ne bi bio prvi put da Putin koristi krizu da bi progurao mere koje nemaju veze s njom da bi povećao svoju moć.\nDeo Putinovog odgovora bio je paket izbornih promena, uključujući kraj izbora guvernera, čime je ojačao svoju moć nad udaljenim ruskim regionima, ali je izazvao optužbe da smanjuje demokratiju.\nPutin je ranije najavio mere za veću kontrolu države nad ofšor entitetima i posledično nad ruskom elitom.\nOn je izneo svoju ideju o "deofšorizaciji" ruske privrede u govoru o stanju nacije u decembru 2012. i ubrzo zabranio vladinim zvaničnicima da poseduju imovinu u inostranstvu.\nPrema studiji o oko 300 Rusa s velikim bogatstvom koju je sprovela moskovska advokatska firma Jegorov, Puginski, Afanasijev i partneri, skoro polovina bogataša iz te države odrekla se ruske poreske adrese ili prebacila imovinu rođacima s prebivalištem u inostranstvu umesto da podatke o svojoj ofšor imovini predaju ruskim poreskim vlastima.\nRuski državljani mogu izbeći da budu pod poreskom jurisdikcijom te zemlje ako u njoj provedu manje od 183 dana. U pokušaju da se izbori s tom praksom, Ministarstvo finansija krajem prošle godine podnelo je predlog zakona donjem domu parlamenta, Državnoj dumi, kojim bi neko bioporeski rezident ako u Rusiji provede samo polovinu tog vremena, odnosno 91 dan.\nZasebno, zakon o ukidanju proporcionalnog poreza i povećanju opterećenja za Ruse koji zarađuju 24 miliona rublji godišnje (300.000 dolara) na 18 odsto brzo je oboren u parlamentu u decembru, posle skoro dve godine rasprave.\nKao bivši šef poreske službe, novi pemijer Mihail Mišustin bi mogao biti pogodan za nadziranje primene novih poreza\nIsak Beker, finansijski savetnik u FCP fajnenšl menadžment (FCP Financial Management) i kolumnista časopis Forbs Rusija (Forbes), napisao je u novembru da bi se porezi bogatima "vrlo brzo mogli dramatično promeniti", ukazujući da Rusija, prema izveštaju Kredit Svisa (Credit Suisse) iz 2018, imala drugu najveću koncentraciju bogatstva iza Tajlanda. U izveštaju se navodi da 10 odsto ruskog stanovništva poseduje 82 posto bogatstva u zemlji.\nBeker je predvideo da će domaća politika, a ne budžetske potrebe, biti glavni pokretač uvođenja većeg poreskog opterećenja bogatima. Viši porezi za imućne mogu odigrati ulogu "nacionalne ideje", rekao je on, dok se Rusija približava parlamentarnim izborima 2021. i glasanju za predsednika 2024. na kojem će Putin verovatno moći da traži peti mandat usled promene ustava koju gura.\nMeđutim, rekao je on, da bi bio efikasan u tom pogledu, taj poreski prihod bi trebalo da se troši na "vidljiv" način za javnost i ne uđe u opšti budžet, što je Putin preporučio.\nIako je Putin držanje novca u Rusiji učinio privlačnijim za bogataše zbog većeg poreza na ofšor isplate, Slepcova je rekla da ih u to neće biti lako ubediti zbog slabe vladavine prava u Rusiji.\n"Mislim da poreske stope nisu jedini razlog zašto bi ruski privrednici odnosili novac u ofšor (destinacije). Postoji rizik da će izgubiti sav novac ili njegov deo ako ga ostave u Rusiji u slučaju da im posao bude eksproprisan", rekla je ona.\nRuska nacionalizacija Jukosa, nekada najveće naftne kompanije u zemlji po tržišnoj vrednosti, najupečatljiviji je primer eksproprijacije kompanije od dolaska Putin na vlast. Međutim, mnoga manja preduzeća tokom godina oduzimana su od njihovih zakonitih vlasnika preko nacionalnih službi za sprovođenje zakona.\nNovi ruski premijer Mihail Mišustin mogao bi biti pogodan da nadzire primenu novih poreza. Vodio je rusku poresku službu od 2010. godine, dok ga Putin nije postavio za šefa vlade u januaru 2020. godine, a pripisuju mu se zasluge za modernizaciju te službe i poboljšanje naplate.\n"Kada pokušate da krenete na bogataše, potencijalno možete naići na posebne interese i tada to postaje vrlo teško. Koliko će moći da prikupe, nije jasno", rekla je Ribakova.\n"To deluje divno kao slanje političke poruke", rekla je Ribakova.